Ηράκλειο: Μαζικά λουκέτα σε φροντιστήρια - Ειδήσεις - Νέα Κρήτη\nΤώρα διαβάζετε: Ηράκλειο: Μαζικά λουκέτα σε φροντιστήρια\nΑνανέωση 02/02/2016, 16:42\nΗράκλειο: Μαζικά λουκέτα σε φροντιστήρια\nΤραγικές είναι οι συνέπειες της οικονομικής κρίσης σε ότι αφορά τη λειτουργία φροντιστηρίων ξένων γλωσσών και στο Ηράκλειο.\nΧαρακτηριστικά είναι τα στοιχεία από την Ομοσπονδία Ιδιοκτητών Κέντρων Ξένων Γλωσσών PALSO, που δείχνουν ότι ενώ το 2007 τα μέλη του Συλλόγου στο Ηράκλειο ήταν 192, τα τελευταία 8 χρόνια, παρά τις προσθήκες νέων μελών, ο αριθμός τους φτάνει συνολικά τα 136 μέλη.\n«Τα φροντιστήρια κλείνουν το ένα μετά το άλλο. Η οικονομική κρίση έχει δημιουργήσει στρατιές άνεργων συναδέλφων μας που δεν κατάφεραν να κρατήσουν ανοιχτές τις επιχειρήσεις τους» εξηγεί ο Πρόεδρος του Συλλόγου Ιδιοκτητών Κέντρων Ξένων Γλωσσών PALSO στο Ηράκλειο κ. Γιώργος Χατζηδάκης.\nΈνας επιπλέον «βραχνάς» όπως μαρτυρούν τα στοιχεία, είναι και η καθυστέρηση με την οποία λαμβάνουν τα χρήματά τους οι επαγγελματίες του χώρου.\n«Ένα ποσοστό γονιών, που ξεπερνάει το 30% δεν είναι συνεπείς στις πληρωμές. Δεν μπορώ να πω ότι οι άνθρωποι δεν ενδιαφέρονται, η κρίση όλους μας έχει γονατίσει, όμως αντιλαμβάνεστε ότι αν έχει ένα τέτοιο ποσοστό που καθυστερεί και ένα 10% περίπου που δεν πληρώνει ποτέ, τα πράγματα γίνονται ακόμη δυσκολότερα» σημειώνει ο κ. Χατζηδάκης.\nΤα μεγαλύτερα "θύματα" αυτής της κατάστασης είναι τα φροντιστήρια που διδάσκουν γλώσσες εκτός Αγγλικών που είναι η πιο δημοφιλής και στο Ηράκλειο. Ιδιοκτήτες φροντιστηρίων που έκαναν μαθήματα γερμανικών, γαλλικών κλπ άρχισαν από το 2008 και μετά να κλείνουν το ένα μετά το άλλο.\nΤην ώρα που τα φροντιστήρια βάζουν λουκέτο, «θεριεύουν» όπως λένε οι γνωρίζοντες τα ιδιαίτερα. Ειδικά μέχρι τον περασμένο Σεπτέμβριο και καθόλη τη διάρκεια του καλοκαιριού που είχε ανοίξει η συζήτηση για τη φορολόγηση, ο αριθμός των οικογενειών που επέλεξε ιδιαίτερα μαθήματα ξένων γλωσσών για τα παιδιά τους ήταν μεγάλος.\n«Όσο έμενε ανοιχτό το ενδεχόμενο, τόσο χάναμε από τα φροντιστήρια μαθητές. Οι γονείς ήθελαν μια ασφάλεια, οικονομική ασφάλεια εννοώ, που δεν μπορούσαμε να τους εξασφαλίσουμε αν από το 12 πηγαίναμε στο 20% ή κατέβαινε στην πολιτεία καμιά άλλη φαεινή ιδέα. Στα ιδιαίτερα που έχουν πολλαπλασιαστεί, σου λέει ο γονιός «ξέρω την τιμή δίχως αποκλίσεις», σου λέει και ο καθηγητής «μπορώ να κάνω καλύτερη τιμή» ειδικά αν δεν κόβει αποδείξεις,(που είναι και η συνηθέστερη πρακτική)» λέει ο Πρόεδρος του Συλλόγου PALSO στο Ηράκλειο.\n«Είναι αυτό που ονομάζω αθέμιτο πλεονέκτημα, αυτό που έχουν οι άνθρωποι που κάνουν «μαύρα» ιδιαίτερα. Ένα αθέμιτο πλεονέκτημα που ενισχύεται όχι μόνο με την ανοχή αλλά και τη συνέργεια της ίδιας της πολιτείας που τόσα χρόνια δεν κάνει κάτι για να περιορίσει το φαινόμενο, προσποιούμενη ότι δεν ξέρει».\nΜία ακόμη παράμετρος είναι και οι τιμές που έχουν τα τελευταία χρόνια «ρίξει» τα φροντιστήρια.\nΑπό 1500-1600 ευρώ για το Lower πριν από κάποια χρόνια, σήμερα σε φροντιστήρια οι τιμές μπορεί να κυμαίνονται από 900-1200 ευρώ.\nΡεπορτάζ: Ράνια Μωραίτη


S7: Ξεκίνησε εβδομαδιαίες πτήσεις από την Μόσχα προς το Ηράκλειο - Newshub.gr\nS7: Ξεκίνησε εβδομαδιαίες πτήσεις από την Μόσχα προς το Ηράκλειο\n03 Ιουνίου 2021 - 11:25\nΕβδομαδιαίες πτήσεις από τη Μόσχα προς το Ηράκλειο και τη Ρόδο έβαλε στο πρόγραμμα της η αεροπορική εταιρία S7.\nΤο πρόγραμμα πτήσεων άρχισε την 1η Ιουνίου. Βάση αυτού θα εκτελείται κάθε Τρίτη πτήση από την S7 Airlines, από τη Μόσχα προς το Ηράκλειο.\nΑπό τις 4 Ιουνίου, ο αερομεταφορέας θα πραγματοποιεί εβδομαδιαίες πτήσεις, κάθε Παρασκευή, από τη Μόσχα προς τη Ρόδο.\nΗ ώρα αναχώρησης των πτήσεων από το αεροδρόμιο Domodedovo της Μόσχα για το Ηράκλειο είναι στις 12:35, με άφιξη στο Ηράκλειο στις 16:55 (τοπική ώρα). Η πτήση επιστροφής θα αναχωρεί στις 17:45 και θα φθάνει στη Μόσχα στις 21:55.\nΕνώ όσον αφορά τις πτήσεις προς τη Ρόδο, η ώρα αναχώρησης από το αεροδρόμιο Domodedovo της Μόσχα είναι στις 11:45, με άφιξη στη Ρόδο στις 15:40. Η πτήση της επιστροφής θα αναχωρεί από τη Ρόδο στις 16:40 και θα προσγειώνεται στη Μόσχα στις 20:30.\nΔιεθνείς πτήσεις από τη Μόσχα προς την Ευρώπη επιτρέπονται για πολίτες της χώρας προορισμού, για χώρες της Ευρωπαϊκής Ένωσης και χώρες Σένγκεν ή με άδεια διαμονής, σύμφωνα με τους ισχύοντες κανόνες. Ωστόσο, για την είσοδο στη Ρωσία οι επισκέπτες θα πρέπει να διαθέτουν αρνητικό αποτέλεσμα τεστ για κορωνοϊό (PCR), το οποίο πρέπει να έχει διενεργηθεί όχι νωρίτερα από 72 ώρες πριν από την πτήση.\nS7 ΑΕΡΟΠΟΡΙΚΗ ΕΤΑΙΡΕΙΑ\nπτησεις απο Μοσχα


ΦΩΤΙΣΤΙΚΟ ΔΑΠΕΔΟΥ ΜΕΤΑΛΛΙΚΟ ΜΑΥΡΟ ΜΕ ΓΚΡΙ FB97610.03 Φ38x143 εκ. – FreeBox\nΑρχική σελίδα ► Φωτισμός ► Φωτιστικά δαπέδου ► ΦΩΤΙΣΤΙΚΟ ΔΑΠΕΔΟΥ ΜΕΤΑΛΛΙΚΟ ΜΑΥΡΟ ΜΕ ΓΚΡΙ FB97610.03 Φ38×143 εκ.\nΚωδικός προϊόντος: FB97610.03 Κατηγορίες: Φωτισμός, Φωτιστικά δαπέδου\nΦΩΤΙΣΤΙΚΟ ΔΑΠΕΔΟΥ ΜΕΤΑΛΛΙΚΟ ΜΑΥΡΟ ΜΕ ΓΚΡΙ FB97610.03 Φ38×143 εκ.\nΦΩΤΙΣΤΙΚΟ ΔΑΠΕΔΟΥ ΜΕΤΑΛΛΙΚΟ ΜΑΥΡΟ ΜΕ ΓΚΡΙ FB97610.03 Φ38x143 εκ. ποσότητα\nΦωτιστικό δαπέδου με μονή μεταλλική ράβδο σε μαύρο χρώμα. Το «καπέλο» του φωτιστικού έχει σχήμα ανοιχτής καμπάνας σε γκρι χρώμα, ενώ η βάση στήριξης είναι μαύρη και κυκλική. Ένα λιτό και κομψό φωτιστικό δαπέδου που διαχέει γλυκά το φως και δημιουργεί την ατμόσφαιρα που πάντα φανταζόσασταν για τον χώρο σας, έτσι ώστε να φτιάξετε την δική σας γωνιά χαλάρωσης ή ακόμα και διακόσμησης. Διότι το φως, σημαίνει κάτι περισσότερο από ένα φωτιστικό. Σημαίνει διακόσμηση, ατμόσφαιρα, τέχνη, μεράκι, και φυσικά επιστήμη.\nΠΡΟΤΑΣΗ: Συνδυάστε το ΗΜ7610.03 με μια κουνιστή πολυθρόνα HM8399.04 και τραπεζάκι HM8209 και απολαύστε στιγμές χαλάρωσης στην αγαπημένη σας γωνιά.


"Save the Date" Trailer\nHome»Trailers Ταινιών»Trailer της Ανεξάρτητης Κομεντί “Save the Date”\nTrailer της Ανεξάρτητης Κομεντί “Save the Date”\n“Υστερα απο μια άκρως προβληματική σχέση και μια δημόσια πρόταση γάμου που απέριψε, η Sarah (Lizzy Caplan) χωρίζει με τον φίλο της Kevin. Η Sarah αναζητά συμπαράσταση στην αδελφή της, Beth η οποία όμως είναι απασχολημένη με την προετοιμασία του δικού της γάμου με τον φίλο του Kevin, Andrew. Ξαφνικά όμως, η Sarah γνωρίζει τον Jonathan, κάτι που την κάνει να επανεξετάσει τους φόβους της για την δέσμευση. Με ειλικρίνεια, καρδιά και χιούμορ, όλοι τους προσπαθούν να μάθουν τη μοντέρνα αγάπη…”\nΑνεξάρτητη, ρομαντική κομεντί σε σκηνοθεσία Michael Mohan (“One Too Many Mornings”) και σενάριο του ίδιου και του Jeffrey Brown. Πρωταγωνιστούν οι Lizzy Caplan, Alison Brie, Martin Starr, Geoffrey Arend, Mark Webber, Timothy Busfield, Jessica Morris, Melonie Diaz, Robin Riker.\nΜε εξαιρετικές ερμηνείες και ιδιαίτερο στύλ το “Save the Date” είναι μια σύγχρονη κομεντί που είναι ελκυστική και σε μη οπαδούς του είδους.\nΤο “Save the Date” θα κυκλοφορήσει σε περιορισμένο αριθμό αιθουσών της Αμερικής στις 14 Δεκεμβρίου και σε Video On Demand τον Νοέμβριο.


8 λέξεις - Επόμενα επεισόδια: Δίδυμα κοριτσάκια περιμένει η Ερση | Έθνος\nΤΗΛΕΟΡΑΣΗ 17.02.2020 17:43\nΜια µεγάλη έκπληξη θα δοκιµάσει ο Οδυσσέας µετά την αποφυλάκιση της γυναίκας του. Την ίδια στιγµή τα νέα δεν είναι καλά για τη Ναυσικά, καθώς το θέµα της υιοθεσίας της µικρής Τζουλιάνας δεν φαίνεται να προχωρά\nΡαγδαίες είναι οι εξελίξεις στην καθηµερινή δραµατική σειρά του ΣΚΑΪ, «8 λέξεις».\nΗλιάνα και Αλέκος κάνουν έρωτα για πρώτη φορά, οι προθέσεις της Ηλιάνας όµως είναι πολύ διαφορετικές από αυτές του Αλέκου. Ο Σίµος κρυφακούει την Ολυµπία που µιλάει στο τηλέφωνο και λέει στον φίλο της τον Νικόλα πως πιστεύει ότι είναι χοντρή και ότι χρειάζεται δίαιτα. Λίγο αργότερα εκφράζει την ανησυχία του στην Εύα πως η µικρή έχει πάθει νευρική ανορεξία! Η υπόθεση της Ερσης προχωρά και όλα δείχνουν ότι πολύ σύντοµα θα είναι εκτός φυλακής! Ο Μάρκος εκφράζει το πάθος του για τη Ναυσικά και της λέει πως ήρθε ο καιρός για να είναι και πάλι µαζί. Στο µεταξύ, ο Οδυσσέας βρίσκεται ακόµα στην Κέρκυρα και είναι υπ’ ατµόν µε την προοπτική αποφυλάκισης της Ερσης, ενώ ο Εκτορας ολοκληρώνει και τις τελευταίες διαδικασίες και πια είναι έτοιµοι να επιστρέψουν στην Αθήνα.\nΟ περίγυρος του Μιχαήλ είναι σοκαρισµένος µε την απόφαση της Ρωξάνης να φύγει για σεµινάριο στη Γλασκόβη, ενώ η Εύα επιβεβαιώνει τις υποψίες της Ναυσικάς πως το ζευγάρι είχε πολλά προβλήµατα τελευταία. Η Ναυσικά περνάει µια πρώτη συνέντευξη για να αξιολογηθεί η αίτηση αναδοχής της Τζουλιάνας και η κατάληξη δεν είναι καλή. Ο Οδυσσέας πληρώνει την εγγύηση της αποφυλάκισης της Ερσης και το ζευγάρι ξανασµίγει ελεύθερο έπειτα από πάρα πολύ καιρό. Είναι τρισευτυχισµένοι! Ο Οδυσσέας µε την Ερση πηγαίνουν για υπέρηχο και µαθαίνουν το φύλο του παιδιού, µαθαίνουν όµως και κάτι ακόµα που δεν ήξεραν, ούτε και φαντάζονταν! Περιµένουν δίδυµα κοριτσάκια! Ο Αλέκος ξεκαθαρίζει στην Ηλιάνα πως, αν θέλει παιδί, πρέπει πρώτα να τον παντρευτεί. Εκείνη συµφωνεί, αλλά ο Ακης δεν είναι έτοιµος να δώσει τη συγκατάθεσή του σε κάτι τέτοιο. Ο Ακης προειδοποιεί τον Αλέκο πως, αν πληγώσει την Ηλιάνα, δεν θα τη βγάλει καθαρή. Η Βίκυ επισκέπτεται τη Μυρτώ Γιαβάση στο ίδρυµα.\nΤο παρόν κείμενο δημοσιεύτηκε πρώτη φορά στο «Tv Έθνος», 16 Φεβρουαρίου 2020)


Τα κορυφαία φωτογραφικά στιγμιότυπα του αγώνα “Αρης – Απόλλων Πατρών” . Τελικό σκορ 69-64 – Sport24 Πάτρας\nΤα κορυφαία φωτογραφικά στιγμιότυπα του αγώνα “Αρης – Απόλλων Πατρών” . Τελικό σκορ 69-64\nΤη διαφορά για τον Αρη στο συγκεκριμένο παιχνίδι την έκανε ο επιθετικός πλουραλισμός. Από την αρχή του αγώνα, η ομάδα του Δημήτρη Πρίφτη φρόντισε να βάλει στην εξίσωση του σκοραρίσματος όλους τους παίκτες και να μην περιμένει τα πάντα από τον Βεζένκοφ. Οι “κίτρινοι” προηγήθηκαν με 13-10, 20-17 και 37-30 βάζοντας τις βάσεις για τη νίκη τους η οποία πάντως δεν ήρθε εύκολα. Μετά το 51-41 του 30′\nο Απόλλωνας επέστρεψε δυναμικά στη διεκδίκηση της νίκης με ηγέτη τον Φιτσπάτρικ και μείωσε σε 56-52, όμως ο Αρης δεν άφησε το ροζ φύλλο αγώνα να του ξεφύγει από τα χέρια. Αποκατέστησε τη διαφορά (63-52) και κατάφερε να αποφύγει τα καρδιοχτύπια στο τέλος.Η καλύτερη πεντάδα\n1. Πλήρης εμφάνιση από τον Βεζένκοφ με 13 πόντους, 7 ριμπάουντ και 2 ασίστ. 2. Πρώτος σκόρερ του ματς ο Φιτσπάτρικ με 21 πόντους. Είχε και 10 ριμπάουντ. 3. Σημαντικοί για τον Αρη οι 12 πόντοι του Αντεγκμπόγιε. 4. Ο Μπατής συνδέθηκε νωρίς με το καλάθι για τον Απόλλωνα αλλά δεν είχε ανάλογη συνέχεια. Σκόραρε πάντως 15 πόντους. 5. Ο Πάσαλιτς ξεκόλλησε τον Αρη στο διάστημα που ο Απόλλωνας πλησίασε απειλητικά. Το φύλλο αγώνα Ο Αρης πατά και χτίζει τις νίκες του πάνω στην άμυνα, μία λογική επιλογή για μία ομάδα που βρίσκεται σε διαδικασία ανασύνθεσης και ανανέωσης. Σε τέτοιου είδους ματς στο Αλεξάνδρειο, η ομάδα του Πρίφτη θα έχει πάντα το προβάδισμα για το ροζ φύλλο αγώνα. Το ροτέισον του Απόλλωνα από την άλλη πλευρά ήταν πολύ περιορισμένο κάτι που στοίχισε σε φρεσκάδα.\nΤα δεκάλεπτα: 20-17, 39-32, 51-41, 69-64 Αρης: Πάσαλιτς 10, Γκίκας 3, Ριντ 8, Χαρίσης 4, Βεζένκοφ 13, Νέιμικ 8, Μούρτος 4, Σίμτσακ 7, Αντεκμπόγιε 12. Απόλλων: Αργυρόπουλος 3, Γκάλουγεϊ 8, Πεν 6, Φιτσπάτρικ 21, Αντωνάκης, Μπατής 15, Ελ Αμίν 4, Πελεκούδας 7, Μολφέτας.\nΠροηγούμενο άρθρο 700.000 ΕΥΡΩ ΟΙ «ΕΡΥΘΡΟΛΕΥΚΟΙ» Το 'πε και το κάνει ο Μαρινάκης, μοιράζει πριμ\nΕπόμενο άρθρο «Θέλουν να μας διαλύσουν, αλλά...»\n«Γι’ αυτό είστε οι πρώτοι σε όλη την Ευρώπη»\n«Δώσαμε όρκο τιμής για τη νίκη»!\nΜεσογειακοί Παράκτιοι: Συνεργασία της Οργανωτικής Επιτροπής με τον Ναυτικό Όμιλο Πατρών\n«Διάβασμα» Σταντάρ, προβάδισμα Λαγού!\nΑπόλλων Πάτρας: “Συγχαρητήρια” στην ΕΟΚ για την wild card\nΡικάρντο Κόστα ο «αντι-Αμπιντάλ»!\nΣταθερή αξία ο Κοντάρης


Brexit: Λιγότερο από μήνα έχουν οι Ευρωπαίοι για να υποβάλουν αίτηση άδειας παραμονής στη Βρετανία | in.gr\n23 Ιουνίου 2021, 16:38\nΤα «απόνερα» του Brexit χρειάζεται να αντιμετωπίσουν δεκάδες χιλιάδες Ευρωπαίοι πολίτες που καλούνται να τακτοποιήσουν το καθεστώς παραμονής τους.\nΠολλοί από αυτούς θα λάβουν ειδοποίηση μέσα στην επόμενη εβδομάδα, με την οποία θα ενημερώνονται ότι αν δεν προχωρήσουν στις προβλεπόμενες διαδικασίες, θα κινδυνεύσουν με απώλεια των δικαιωμάτων τους στην υγειονομική περίθαλψη και την απασχόληση.\nΗ προθεσμία για τους Ευρωπαίους πολίτες θα διαρκέσει για 28 ακόμα μέρες.\nΗ Βρετανία έχει ήδη διευθετήσει 5,6 εκατομμύρια αιτήσεις από Ευρωπαίους, ενώ ορισμένες εξ αυτών ήταν επαναληπτικές. Καθυστέρηση υπάρχει για την επεξεργασία 400.000 αιτήσεων. Το εγχείρημα θεωρείται τεράστιο. Το υπουργείο Εσωτερικών έχει λάβει 1,5 εκατομμύρια κλήσεις βοήθειας και 500.000 αιτήματα μέσω ηλεκτρονικής φόρμας επικοινωνίας.\nΓια τις αιτήσεις που η επεξεργασία θα καθυστερήσει, η κυβέρνηση θα εκδώσει ένα «πιστοποιητικό αίτησης», με το οποίο οι αιτούντες θα αποδεικνύουν το δικαίωμα πρόσβασης σε εργασία ή σε ενοικίαση, όπως και στην πρόσβαση στην υγειονομική περίθαλψη.\nΠαράλληλα, οι αρχές θα επιδιώξουν να επικοινωνήσουν με όσους δεν έχουν υποβάλλει αίτηση, προκειμένου να τους καθοδηγήσουν και στόχος είναι η συνεργασία και η στήριξη στην εκ νέου υποβολή αίτησης.\nΣχετικά άρθρα: ➤ ΝΑΤΟ: Θα είναι γυναίκα η επόμενη επικεφαλής της Συμμαχίας; ➤ Γαλλία: Ο πρόεδρος Μακρόν λογόφερε με τον Βρετανό πρωθυπουργό για το θέμα της Βόρειας Ιρλανδίας ➤ Brexit: «Απειλές» Τζόνσον για τις εμπορικές συμφωνίες


Κορωνοϊός: Οι ψυχοσωματικές επιπτώσεις της πανδημίας -Συμβουλές ειδικού | ΕΛΛΑΔΑ | iefimerida.gr\nΕρμού, φωτογραφία George Vitsaras / SOOC\nΗ συνειδητοποίηση της θνητότητας μας είναι αυτή που μας καλεί να ζήσουμε, να φροντίσουμε, να αγαπήσουμε, δηλώνει στο ΑΠΕ-ΜΠΕ ο ψυχολόγος, ψυχοθεραπευτής και επιστημονικός υπεύθυνος της Πύλης Ψυχολογίας - Psychology.gr, Νίκος Δοϊρανλής.\nΣε μία συνέντευξη ποταμό κάνει χαρτογράφηση των ψυχοκοινωνικών επιπτώσεων που έχει επιφέρει η πανδημία του κορωνοϊού σε μικρούς και μεγάλους, καθώς επίσης σταχυολογεί τις θετικές διαστάσεις της κατάστασης που βιώνει ο πλανήτης. Όσον φορά τους αρνητές της πανδημίας, αναφέρει χαρακτηριστικά ότι η άρνηση τους συνδέεται ενδόμυχα με τον φόβο του θανάτου και αποτελεί έναν μηχανισμό αυτοπροστασίας. «Βιώνουμε ένα παγκόσμιο τραύμα το οποίο έχει ανεβάσει το "παγκόσμιο στρες", στα ύψη. Τα υψηλά επίπεδα στρες, έχουν μια ισχυρή δύναμη, να ισοπεδώσουν κάθε έννοια λογικής αλλά και συμμόρφωσης στις κοινωνικές νόρμες».\nΠώς έχει επιδράσει μέχρι ώρας στην ψυχική μας υγεία η πανδημία; Εισήλθαμε βίαια σε μια τελείως νέα καθημερινότητα… Βιώσαμε ξαφνικά πρωτόγνωρες εμπειρίες και εκρηκτικές ανατροπές: Μαζικές απώλειες, Lockdown, κοινωνική απομόνωση, τηλε-εκπαίδευση, τηλε- εργασία. O Παγκόσμιος Οργανισμός Υγείας κάνει λόγο για μια παγκόσμια κρίση ψυχικής υγείας: Διαπιστώνουμε ήδη λοιπόν κατά την εξέλιξη της πανδημίας, την κατάθλιψη να αυξάνεται σε επικίνδυνους αριθμούς, τις νευρώσεις γενικότερα να είναι σε έξαρση. Οι πρώτες έρευνες, έδειξαν ακόμη αύξηση της ενδο-οικογενειακής βίας και αύξηση της χρήσης αλκοόλ. Η διείσδυση στο διαδίκτυο είναι εντυπωσιακή. Χωρίς την κατάλληλη παιδεία, εικάζω πως τους επόμενους μήνες ή τα επόμενα χρόνια θα δούμε αύξηση της διαταραχής εθισμού στο διαδίκτυο ή στα video games.\nΕΛΛΑΔΑ 22/11/2020 16:42\nΕρευνα: Τριπλάσια η αύξηση επιπέδων στρες, μοναξιάς και θυμού λόγω πανδημίας στην Ελλάδα -Η σύγκριση με άλλες χώρες\nΕΛΛΑΔΑ 02/12/2020 08:42\nΕΛΛΑΔΑ 25/11/2020 11:55\nΓνωρίζουμε πως οποιαδήποτε μεγάλη κρίση, λειτουργεί πάντοτε ως ένας μεγεθυντικός ή ακόμη, ως ένας παραμορφωτικός φακός. Αυτό είναι αλήθεια. Σκεφθείτε για παράδειγμα, ανθρώπους που σε εποχές ρουτίνας, τους χαρακτηρίζουμε ως αγχωτικούς: που θα φτάσουν εν μέσω πανδημίας, τα επίπεδα ανησυχίας και στρες. Αναλογιστείτε ανθρώπους με μια ιδιαίτερη ανησυχία και ενασχόληση με την κατάσταση της υγείας τους: πόσο βίαια μπορεί η πανδημία να πυροδοτήσει σε αυτούς, μια σοβαρή κινδυνολογία για την υγεία ή μια διαταραχή υποχονδρίασης. Ακόμη, ανθρώπους που ασχολούνται περισσότερο από το μέσο όρο, με την καθαριότητα και την υγιεινή: πόσο εύκολα η ενασχόληση αυτή μπορεί να εξελιχθεί σε έναν ιδεοψυχαναγκασμό, συνέπεια των μέτρων προστασίας που πρέπει να τηρούμε. Ακόμη περισσότερο, αναλογιστείτε πόσο βαθιά θα επηρεαστεί σε πολλούς ανθρώπους, ο αυθορμητισμός, η διαχυτικότητα, ο τρόπος που φλερτάρουν, ο τρόπος που συνεργάζονται και εν τέλει, ο τρόπους που σχετίζονται με τους άλλους ανθρώπους.\nΈνα από τα σημαντικότερα στοιχεία που έχει φέρει στην επιφάνεια η πανδημία, και πάντα θέλουμε να ξορκίζουμε ως ανθρώπινα όντα, είναι η ευαλωτότητα μας. Η συνειδητοποίηση της θνητότητας μας. Η πανδημία όντως βάζει στον μεγεθυντικό φακό την εύθραυστη σωματική και ψυχολογική διάσταση του ανθρώπου. Υπενθυμίζει σε όλους μας, πως κανένας δεν είναι άτρωτος και αυτή η συνειδητοποίηση της αδυναμίας μας, είναι και η δύναμη μας. Η συνειδητοποίηση της θνητότητας μας είναι αυτή που μας καλεί να ζήσουμε, να φροντίσουμε, να αγαπήσουμε.\nΈνα αξιοσημείωτο ποσοστό ανθρώπων φαίνεται να αρνείται ακόμη και την ύπαρξη πανδημίας. Ποιο είναι το ψυχολογικό προφίλ αυτών των ανθρώπων; Ομολογώ πως διάβασα με έκπληξη μια έρευνα που δημοσιεύθηκε στο διεθνές περιοδικό «Journal of Affective Disorders», σύμφωνα με την οποία, περίπου 70% των ανθρώπων, έχει κάποιου τύπου συνωμοσιολογική άποψη, έστω και ασθενή. Ο πλανήτης βιώνει μια πανδημία που αποτελεί τελείως αχαρτογράφητο υλικό και οι άνθρωποι, προφανώς δεν έχουν την ίδια αντοχή ή ανοχή μπροστά στο άγνωστο. Με την ίδια όμως ανάσα που κάποιος αρνείται την πανδημία, αρνείται και την ύπαρξη της επιστήμης κι αυτό, αποτελεί μια επικίνδυνη στάση απέναντι στον άνθρωπο και απέναντι στην εξέλιξη. Σε ένα ποσοστό, η άρνηση μιας πραγματικότητας, αποτελεί έναν μηχανισμό αυτοπροστασίας, έναν μηχανισμό άμυνας του Εγώ, που μας βοηθά να μειώσουμε το στρες και τις αγωνίες μας.\nΌλη αυτή η άρνηση μήπως ενδόμυχα έχει να κάνει με τον φόβο του θανάτου που υπάρχει μέσα σε κάθε άνθρωπο; Αν φορέσουμε μάσκα, ενδόμυχα επιβεβαιώνουμε την ασθένεια και ο φόβος μας για τον θάνατο, γιγαντώνεται. Αν κάνουμε εμβόλιο, αυτόματα αντιλαμβανόμαστε πως ο ιός είναι υπαρκτός. Και ο φόβος μας για τον θάνατο, γιγαντώνεται. Αν λοιπόν αρνηθούμε την ύπαρξη πανδημίας, αυτομάτως γλυτώνουμε τον εαυτό μας από το βαρύ ψυχολογικό φορτίο που φέρει ο φόβος του θανάτου. Για να προσεγγίσουμε όμως το θέμα, με τον απαραίτητο σεβασμό, χρειάζεται να μην ξεχνούμε πως βιώνουμε ένα συλλογικό, ένα παγκόσμιο τραύμα το οποίο με τη σειρά του, ευθέως ανάλογα, έχει ανεβάσει το «παγκόσμιο στρες», στα ύψη. Τα υψηλά επίπεδα στρες, έχουν μια ισχυρή δύναμη, να ισοπεδώσουν κάθε έννοια λογικής αλλά και συμμόρφωσης στις κοινωνικές νόρμες.\nΟι αλλαγές που επιφέρει η πανδημία, τι επίδραση θα έχουν στη ζωή των μικρών παιδιών, που τώρα αποκτούν συνήθειες και χτίζουν προσωπικότητα; Ας μην υποτιμούμε την ικανότητα των παιδιών να προσαρμόζονται. Εάν οι ενήλικες προσαρμόζονται, προσαρμόζονται και τα παιδιά. Χαρακτηριστικά της βιολογικής μας υπόστασης είναι η προσαρμοστικότητα και η ευελιξία. Ακόμη και ο ιός σε αυτή την ικανότητα στηρίχθηκε ώστε να εξαπλωθεί. Η ιστορία μας έχει διδάξει πως παρά τις αντιξοότητες μπορούμε και στεκόμαστε δυνατοί. Έτσι και τα παιδιά, χρειάζεται να τα εμπιστευθούμε πως σταδιακά, θα ξανά βρουν τις ισορροπίες τους και την όποια -προσωρινά- χαμένη ανεμελιά τους .\nΔΙΑΒΑΣΤΕ ΠΕΡΙΣΣΟΤΕΡΑ Κορωνοϊός ψυχολόγος επιπτώσεις ψυχολογία ψυχοσωματική υγεία


Βιονικό δάχτυλο με αίσθηση αφής... - Ecozen\nΑρχική Τεχνολογία Βιονικό δάχτυλο με αίσθηση αφής…\nΒιονικό δάχτυλο με αίσθηση αφής…\n9 Μαρτίου 2016 - 11:30\nΈνας ασθενής που είχε υποστεί ακρωτηριασμό χεριού, κατάφερε να νιώσει σε πραγματικό χρόνο αν η επιφάνεια που ακουμπούσε με το τεχνητό ακροδάχτυλό του, ήταν μαλακή ή άγρια στην υφή της.\nΟι ερευνητές από την Ελβετία και την Ιταλία, που έκαναν τη σχετική δημοσίευση στο περιοδικό eLife, δήλωσαν ότι η νέα τεχνολογία ανοίγει το δρόμο για την ανάπτυξη προσθετικών βιονικών άκρων με εξελιγμένη αίσθηση της αφής.\nΟ επικεφαλής της έρευνας ήταν σε θέση να διακρίνει μια ομαλή από μια ανώμαλη πλαστική επιφάνεια στο 96% των περιπτώσεων. Σε προηγούμενο στάδιο ανάπτυξης της τεχνολογίας, ο ίδιος είχε νιώσει με το βιονικό χέρι του το σχήμα και την μαλακότητα ή σκληρότητα ενός αντικειμένου.\nΤο νέο βήμα που έγινε, είναι ότι το τεχνητό άκρο του απέκτησε μια ακόμη πιο εξελιγμένη αίσθηση αφής. Οι ερευνητές δήλωσαν ότι, πέρα από ιατρικές εφαρμογές όπως σε προσθετικά άκρα και στη ρομποτική χειρουργική, η εν λόγω τεχνολογία μπορεί να αξιοποιηθεί σε τεχνητά άκρα ρομπότ, στη βιομηχανία κ.ά.


Μυροδοχείο Δίχρωμο 67-614\nΜυροδοχείο Δίχρωμο 67-614 . Διαστάσεις : 10 χ 5 χ 17 εκ.\nΕπιστήθιος Σταυρός Περιπάτου EPZP 009\nΕπιστήθιοι Σταυροί Περιπάτου\nΕπιστήθιος Σταυρός Περιπάτου EPZP 009 Είναι κατασκευασμένος από μπρούτζο και είναι επιχρυσωμένος . Στην τιμή περιλαμβάνεται μπρούτζινη επίχρυση αλυσίδα . Διάσταση χωρίς αλυσίδα : 12 χ 7 εκ.\nΑρχιερατικό Εγκόλπιο MP 266\nΑρχιερατικά Εγκόλπια Μπρούτζινα\nΑρχιερατικό Εγκόλπιο MP 266 Είναι κατασκευασμένο από μπρούτζο , έχει πέτρες ζιρκόν και σμάλτο άριστης ποιότητας . Είναι επιχρυσωμένο , με πανέμορφες κόκκινες , πράσινες και λευκές πέτρες . Στην τιμή περιλαμβάνεται αλυσίδα και κουτί. Διάσταση χωρίς αλυσίδα : 8 χ 15 εκ.\nΒάση Εικόνας – Αναλόγιο 111-932\nΒάση Εικόνας - Αναλόγιο 111-932 Διαστάσεις : 40 χ 140 εκ.\nΣτασίδι Ψαλτών Με Βάθρο N171\nΠαράγεται από μασίφ φλαμούρι στις παρακάτω διαστάσεις : 1.75 χ 1.30 χ 2,10 m. Σημείωση : Όλα τα ξυλόγλυπτα λόγω αυξημένου βάρους και όγκου αποστέλλονται με μεταφορική εταιρία με επιβάρυνση του πελάτη.\nΣτήριγμα Καντήλας 8447\nΣτηρίγματα Κανδηλιών Οικίας\nΜέγεθος : 10 x 7 εκατοστά .\nΚαντήλι Κρεμαστό Συρόμενο G1018 – C\nΚαντήλια Συρόμενα Κρεμαστά\nΚαντήλι Κρεμαστό Συρόμενο G1018 - C Διαστάσεις : ύψος καντήλας 54 εκ. , διάμετρος 10 εκ. Διατίθεται κατόπιν παραγγελίας . Αποστολή μετά από 7 εργάσιμες ημέρες .\nΚαντήλι Κρεμαστό Συρόμενο G1018 – 26\nΚαντήλι Κρεμαστό Συρόμενο G1018 - 26 Διαστάσεις : ύψος καντήλας 54 εκ. , διάμετρος 10 εκ. Διατίθεται κατόπιν παραγγελίας . Αποστολή μετά από 7 εργάσιμες ημέρες .\nΚαντήλι Κρεμαστό Συρόμενο G1018 – 10\nΚαντήλι Κρεμαστό Συρόμενο G1018 - 10 Διαστάσεις : ύψος καντήλας 54 εκ. , διάμετρος 10 εκ. Διατίθεται κατόπιν παραγγελίας . Αποστολή μετά από 7 εργάσιμες ημέρες .\nΚαντήλι Κρεμαστό Συρόμενο G1018 – 9\nΚαντήλι Κρεμαστό Συρόμενο G1018 - 9 Διαστάσεις : ύψος καντήλας 54 εκ. , διάμετρος 10 εκ. Διατίθεται κατόπιν παραγγελίας . Αποστολή μετά από 7 εργάσιμες ημέρες .\nΚαντήλι Κρεμαστό Συρόμενο G1018 – 8\nΚαντήλι Κρεμαστό Συρόμενο G1018 - 8 Διαστάσεις : ύψος καντήλας 54 εκ. , διάμετρος 10 εκ. Διατίθεται κατόπιν παραγγελίας . Αποστολή μετά από 7 εργάσιμες ημέρες .\nΚαντήλι Κρεμαστό Συρόμενο G1018 – 7\nΚαντήλι Κρεμαστό Συρόμενο G1018 - 7 Διαστάσεις : ύψος καντήλας 54 εκ. , διάμετρος 10 εκ. Διατίθεται κατόπιν παραγγελίας . Αποστολή μετά από 7 εργάσιμες ημέρες .\nΚαντήλι Κρεμαστό Συρόμενο G1018 – 6\nΚαντήλι Κρεμαστό Συρόμενο G1018 - 6 Διαστάσεις : ύψος καντήλας 54 εκ. , διάμετρος 10 εκ. Διατίθεται κατόπιν παραγγελίας . Αποστολή μετά από 7 εργάσιμες ημέρες .\nΚαντήλι Κρεμαστό Συρόμενο G1018 – 4\nΚαντήλι Κρεμαστό Συρόμενο G1018 - 4 Διαστάσεις : ύψος καντήλας 54 εκ. , διάμετρος 10 εκ. Διατίθεται κατόπιν παραγγελίας . Αποστολή μετά από 7 εργάσιμες ημέρες .\nΚαντήλι Κρεμαστό Συρόμενο G1018 – 2\nΚαντήλι Κρεμαστό Συρόμενο G1018 - 2 Διαστάσεις : ύψος καντήλας 54 εκ. , διάμετρος 10 εκ. Διατίθεται κατόπιν παραγγελίας . Αποστολή μετά από 7 εργάσιμες ημέρες .\nΚαντήλι Κρεμαστό Συρόμενο G1015AL- C\nΚαντήλι Κρεμαστό Συρόμενο G1015AL- C Διαστάσεις : Ύψος γυαλιού 14 εκ. , ύψος καντήλας 60 εκ. , διάμετρος 12 εκ. . Διατίθεται κατόπιν παραγγελίας . Αποστολή μετά από 7 εργάσιμες ημέρες .\nΚαντήλι Κρεμαστό Συρόμενο G1015AL- 26\nΚαντήλι Κρεμαστό Συρόμενο G1015AL- 26 Διαστάσεις : Ύψος γυαλιού 14 εκ. , ύψος καντήλας 60 εκ. , διάμετρος 12 εκ. . Διατίθεται κατόπιν παραγγελίας . Αποστολή μετά από 7 εργάσιμες ημέρες .\nΚαντήλι Κρεμαστό Συρόμενο G1015AL- 10\nΚαντήλι Κρεμαστό Συρόμενο G1015AL- 10 Διαστάσεις : Ύψος γυαλιού 14 εκ. , ύψος καντήλας 60 εκ. , διάμετρος 12 εκ. . Διατίθεται κατόπιν παραγγελίας . Αποστολή μετά από 7 εργάσιμες ημέρες .\nΚαντήλι Κρεμαστό Συρόμενο G1015AL- 9\nΚαντήλι Κρεμαστό Συρόμενο G1015AL- 9 Διαστάσεις : Ύψος γυαλιού 14 εκ. , ύψος καντήλας 60 εκ. , διάμετρος 12 εκ. . Διατίθεται κατόπιν παραγγελίας . Αποστολή μετά από 7 εργάσιμες ημέρες .\nΚαντήλι Κρεμαστό Συρόμενο G1015AL- 8\nΚαντήλι Κρεμαστό Συρόμενο G1015AL- 8 Διαστάσεις : Ύψος γυαλιού 14 εκ. , ύψος καντήλας 60 εκ. , διάμετρος 12 εκ. . Διατίθεται κατόπιν παραγγελίας . Αποστολή μετά από 7 εργάσιμες ημέρες .\nΘείον Και Ιερόν Τετραευαγγέλιον Χρυσοπανόδετο\nΨαλτήριον Με Σύντομη Ερμηνεία (Τρεμπέλα)\nΛειτουργικά Βιβλία12,00€ 10,50€\nΔίπτυχα της Εκκλησίας της Ελλάδος 2021\nΛειτουργικά Βιβλία28,00€ 25,00€\nΘυμιατό Νίκελ 599\nΔισκοπότηρο Δίχρωμο 9458GN


Προανακριτική για Novarits: Δ. Χατζησωκράτης και Κ. Καραγκούνης αναλύουν στο One Channel - ONE TV\nΣτην εκπομπή One Direct μίλησαν ο βουλευτής ΝΔ, Κώστας Καραγκούνης και το μέλος συντονιστικού ΣΥΡΙΖΑ – Προοδευτική Συμμαχία, Δημήτρης Χατζησωκράτης όπου διασταύρωσαν τα ξίφη τους σχετικά με το ζήτημα της υπόθεσης Novartis και τις καταθέσεις των έως τώρα μαρτύρων. Σύμφωνα με τον κ. Καραγκούνη, η επιτροπή δεν έμεινε ικανοποιημένη από την κατάθεση του πρώην υπευθύνου επικοινωνίας της Novartis, Φιλίστορα Δεστεμπασίδη, καθώς ο μάρτυρας δεν προέβη σε καμία απάντηση. Τη στάση του αυτή, θα την αξιολογήσει η επιτροπή αναλόγως και θα προχωρήσει στις ανάλογες νομικές ενέργειες. Ως προς την κατάθεση της πρώην γραμματέως του Κωνσταντίνου Φρουζή, ο κ. Καραγκούνης, χωρίς να μπορεί να αποκαλύψει περισσότερα, υποστήριξε πως δεν υπήρξε εμπλοκή πολιτικού προσώπου. Από την πλευρά του ο κ. Χατζησωκράτης φάνηκε απορημένος σχετικά με τη λειτουργία της επιτροπής ισχυριζόμενος ότι έχει επέλθει μετάλλαξη και μεταστροφή της συζήτησης από το σκάνδαλο Novartis σε παραπλήσια θέματα. Στο σημείο αυτό, ο κ. Καραγκούνης διαβεβαίωσε τον κ. Χατζησωκράτη πως υπήρξε κοινή βούληση όλων των κομμάτων για την εξέταση των συγκεκριμένων μαρτύρων και πως η λογική είναι να εξακριβώσουν πλήρως την αλήθεια και να την αναζητήσουν μέχρι τέλους.


Στα 47 ευρώ τα PCR test - Ηλεία Οικονομία\nΌπως αναφέρεται σε σχετική ανακοίνωση της:\nΑνώτατο όριο τιμής χρέωσης παροχής υπηρεσίας (ανάλυση δείγματος κ.λπ.), περιλαμβανόμενων των απαιτούμενων αντιδραστηρίων και αναλώσιμων υλικών, το ποσό των τριάντα πέντε(35) ευρώ.\nΣε ανακοίνωση του ΣΥΡΙΖΑ αναφέρεται «αφού για 2 χρόνια άφησαν ανεξέλεγκτο το πλιάτσικο με τα μοριακά τεστ και αφού τον άδειασε ο Ιατρικός Σύλλογος Αθηνών, ο Άδωνις Γεωργιάδης έκανε την… υπέρβαση του και μειώνει τελικά από την ερχόμενη Πέμπτη την τιμή από τα 60 στα 47 ευρώ. Δηλαδή μία οικογένεια αντί να πληρώνει 240 ευρώ την εβδομάδα για να δει αν έχει νοσήσει, θα πληρώνει 188. Οι άνθρωποι δεν έχουν επαφή με την πραγματικότητα, την απαραίτητη ιχνηλάτηση των κρουσμάτων και την οικονομική αδυναμία των νοικοκυριών να ανταπεξέλθουν ακόμα και στα απαραίτητα εν μέσω εκρηκτικής ακρίβειας. Η κυβέρνηση να αφήσει την κοροϊδία και να συνταγογραφήσει δωρεάν τα μοριακά και τα rapid test, όπως γίνεται σε όλες σχεδόν τις ευρωπαϊκές χώρες».\nΤο Κίνημα Αλλαγής σημειώνει «τη στιγμή που η πανδημία παίρνει ανεξέλεγκτες διαστάσεις και η ανάγκη για συνεχή test από τους πολίτες γίνεται επιτακτική, η κυβέρνηση δείχνει να αποφασίζει με μοναδικό κριτήριο το συμφέρον των μεγάλων ιδιωτικών διαγνωστικών και θεραπευτικών κέντρων και όχι το δημόσιο συμφέρον. Ήδη από χθες, καταθέσαμε συγκεκριμένη πρόταση για την αύξηση των σημείων δωρεάν ελέγχου και διεύρυνση του ωραρίου λειτουργίας, ώστε να πραγματοποιούν δωρεάν test οι πολίτες, χωρίς ταλαιπωρία και συνωστισμό. Καμία αντίδραση από την κυβέρνηση. Ήδη από χθες, καταθέσαμε πρόταση για αύξηση των δωρεάν self-tests, ώστε να είναι ευκολότερη η διάγνωση και τήρηση των κατάλληλων μέτρων προστασίας της κοινότητας. Καμία αντίδραση από την κυβέρνηση. Ήδη από χθες, καταθέσαμε πρόταση για εισαγωγή ανώτατης επιτρεπτής τιμής 7 ευρώ για τη διενέργεια rapid test και 40 ευρώ στα PCR. Πρόταση που αφενός ελαφρύνει το κόστος για τους πολίτες που πραγματοποιούν τον έλεγχο με δικά τους έξοδα, αφ’ ετέρου θα καθιστά βιώσιμη τη διενέργεια των test από τα ιδιωτικά διαγνωστικά κέντρα, τα οποία θα κληθούν να ελαχιστοποιήσουν το περιθώριο κέρδους τους. Δυστυχώς, η σημερινή απόφαση της της κυβέρνησης δεν προστατεύει τους πολίτες από την υπέρμετρη επιβάρυνση, σε μια ευαίσθητη συγκυρία για τη δημόσια υγεία. Καλούμε την κυβέρνηση να λειτουργήσει επιτέλους με σοβαρότητα και υπευθυνότητα και να επανέλθει με νέα απόφαση που θα λαμβάνει υπόψη το συμφέρον των πολιτών και μόνο».\nΤο ΜέΡΑ25 αναφέρει «ο κ. Άδωνις Γεωργιάδης μείωσε το κόστος των PCR στα 47€, χωρίς καν να δίνει τη δυνατότητα αυτά να συνταγογραφούνται! Αυτήν την τόσο «μεγάλη επιτυχία» επιβεβαιώνει και ο ΠΙΣ προειδοποιώντας ότι φθηνότερα τεστ θα ήταν αναξιόπιστα. Προφανώς στην υπόλοιπη ΕΕ τα τεστ είναι αναξιόπιστα!».\nΠ.Ε. Ηλείας: Κλειστές οι Υπηρεσίες έως και Παρασκευή – Νοσεί κι ο Βασ. Γιαννόπουλος


Η δημοφιλής τραγουδίστρια και παρουσιάστρια της ταξιδιωτικής εκπομπής ανακαλύπτει τους πολιτιστικούς και γαστρονομικούς περιπάτους του Μεσολογγίου.\nΗ Δέσποινα Βανδή και οι συντελεστές της εκπομπής «My Greece» βρίσκονται ήδη στην πόλη του Μεσολογγίου για να καταγράψουν και να ανακαλύψουν αξιοθέατα της περιοχής, ανθρώπινες ιστορίες και τους καρπούς της αιτωλικής γης.\nΜήλον της έριδος η λιμνοθάλασσα του Μεσολογγίου και οι γραφικές πελάδες που έχουν μαγέψει τους ανθρώπους της εκπομπής «My Greece» που κάνει ένα νέο ξεκίνημα με εμπλουτισμένο περιεχόμενο και νέες θεματικές στο κανάλι του Mega.\nΑναμένουμε με ενδιαφέρον το επεισόδιο από μια εκπομπή και μια υπέρλαμπρη παρουσιάστρια που έως τώρα προβάλλουν με μοναδικό τρόπο τις ομορφιές από διάφορες γωνιές της Ελλάδας.\nΔείτε τις πρώτες εικόνες από την επίσκεψη της Δέσποινας Βανδή στο Μεσολόγγι:\nΕτικέτες: My Greece #Δέσποινα Βανδή #Μεσολόγγι


Υπάρχει μια ορθή απορία πολλών ανθρώπων, για την ύπαρξη των θηλών στους άνδρες.\nΜάλιστα, το 2016 το θέμα αυτό αναζητούνταν στο Google 22.000 φορές κατά μέσο όρο κάθε μήνα.\nΓια τις θηλές στο ανδρικό στήθος, αναρωτήθηκε πρώτη φορά ο παππούς του φυσιοδίφη Κάρλου Δαρβίνου, ο Εράσμους Δαρβίνος, τον 18ο αιώνα. Κι όμως, υπάρχει απάντηση.\nΤις πρώτες εβδομάδες της εγκυμοσύνης, το έμβρυο ακολουθεί τη θηλυκή ανάπτυξη, δηλαδή αναπτύσσεται με όλα τα θηλυκά χαρακτηριστικά. Η περιοχή των γεννητικών οργάνων και οι θηλές, αναπτύσσονται με τέτοιο τρόπο, ώστε να σχηματιστεί ένα θηλυκό έμβρυο.\nΜετά από σχεδόν 60 ημέρες, εμφανίζεται η τεστοστερόνη. Τότε αρχίζει να αλλάζει τη γενετική δραστηριότητα στον εγκέφαλο και τα γεννητικά όργανα του εμβρύου. Όμως, μέχρι την εμφάνιση της τεστοστερόνης, οι θηλές έχουν ήδη σχηματιστεί και οι ορμόνες δεν μπορούν να τις εξαφανίσουν.\nΠώς όμως, γίνεται οι ανδρικές θηλές να έχουν νεύρα και αιμοφόρα αγγεία;\nΣε αρκετά αρσενικά θηλαστικά, που διαθέτουν θηλές, αυτές ατροφούν χάρη στις ορμόνες. Στο ανθρώπινο σώμα όχι.\nΟρισμένοι επιστήμονες, υποστηρίζουν τη σεξουαλική φύση των θηλών, καθώς αρκετοί άνδρες ερεθίζονται στην περιοχή, ή την κοινωνική τους φύση, αφού οι άνδρες της φυλής Aka Pygmy στην Κεντρική Αφρική, θηλάζουν τα μωρά τους. Όμως, το πιθανότερο είναι να μην εξαφανίζονται, διότι είναι ακίνδυνες για το σώμα και δεν επηρεάζουν καθόλου την εξέλιξη του είδους.\nΠερισσότερα σε αυτή την κατηγορία: « Αυτή είναι η τράπεζα που σε πληρώνει για να... περπατάς! Vantage V: Το απόλυτο ρολόι πολυαθλημάτων »


Εργατική Αλληλεγγύη - Πρωτομαγιά 2022: ΟΛΟΙ ΜΑΖΙ – ενάντια στην κυβέρνηση του πολέμου, της ακρίβειας, του ρατσισμού\nΣτέλιος Μιχαηλίδης 27/04/2022, No 1519\n6/4, Πανεργατική απεργία. Φωτό: Στέλιος Μιχαηλίδης\nH διαδήλωση της Εργατικής Πρωτομαγιάς έχει πάνω απ’ όλα αντιπολεμικό κι αντικυβερνητικό χαρακτήρα. Μέσα στην κατάσταση που ζούμε με την κρίση να απλώνεται σε όλους τους τομείς της ζωής μας, η Πρωτομαγιά δίνει μια ευκαιρία που πρέπει να αξιοποιήσουμε ώστε το κίνημα να βρεθεί ξανά στο δρόμο μετά την επιτυχημένη πανεργατική απεργία στις 6 Απρίλη.\nΠάμε να δώσουμε τη συνέχεια με στόχο να σταματήσουμε την κυβέρνηση και την καταστροφική πολιτική της. Διαδηλώνουμε γιατί η κυβέρνηση συντάσσεται με κάθε τρόπο με την πλευρά του ΝΑΤΟ, παρέχοντας τη γη και τα λιμάνια για να περνάνε πολεμοφόδια προς την Ουκρανία και να εντείνεται ο πόλεμος. Διαδηλώνουμε για να στηρίξουμε τους διαδηλωτές που παλεύουν ενάντια στον πόλεμο σε όλο τον κόσμο και κυρίως τους αντιπολεμικούς αγωνιστές/ριες στη Ρωσία που αντιμετωπίζουν την καταστολή και τις συλλήψεις. Διαδηλώνουμε για να αντισταθούμε στην πολιτική που μας αφήνει να βουλιάζουμε στην ακρίβεια και να μην ξέρουμε πως θα επιβιώσουμε μετά από δυο χρόνια υγειονομικής κρίσης που έχει στείλει στο θάνατο χιλιάδες ανθρώπους. Παρ’ όλα αυτά η κυβέρνηση εμμένει να μην στηρίζει με οποιονδήποτε τρόπο το δημόσιο σύστημα Υγείας. Αντίθετα το διαλύει ακόμα περισσότερο χειροτερεύοντας την κατάσταση. Ο μόνος δρόμος είναι να συγκρουστούμε μαζί τους και να διώξουμε την κυβέρνηση.\nΟι εργαζόμενοι των δήμων πάμε στην Εργατική Πρωτομαγιά μετά από δύο επιτυχημένες κινητοποιήσεις – τη στάση εργασίας για τα ΒΑΕ και την πανεργατική απεργία στις 6/4.\nΘα είμαστε στις πρωτομαγιάτικες διαδηλώσεις συνεχίζοντας τη μάχη για να σταματήσουμε τις επιθέσεις στους δήμους με τις απολύσεις που ετοιμάζουν για τους συμβασιούχους και τις ιδιωτικοποιήσεις και να διεκδικήσουμε μαζικές προσλήψεις. Το συνέδριο της ΠΟΕ ΟΤΑ που θα ακολουθήσει χρειάζεται να αποφασίσει συγκεκριμένο πρόγραμμα δράσης για να δώσουμε συνέχεια στις διεκδικήσεις μας. Την Πρωτομαγιά οι εργαζόμενοι των δήμων θα είμαστε στους δρόμους για να ρίξουμε τον Μητσοτάκη στη χωματερή.\nΝίκος Χατζάρας, μέλος Δ.Σ Συλλόγου Εργαζομένων δήμου Αμπελοκήπων Μενεμένης\nΠάμε σε μια Εργατική Πρωτομαγιά – συνέχεια της πανεργατικής απεργίας της 6ης Απρίλη. Από τη μεριά μας οι δημοσιογράφοι και οι εργαζόμενοι στα ΜΜΕ που συσπειρώνονται στους Financial Crimes και την Πρωτοβουλία για την Ανατροπή κάνουμε την προσπάθεια να οργανώσουμε τη συμμετοχή του κλάδου στη διαδήλωση.\nΕρχόμαστε καθημερινά αντιμέτωποι με την καταστροφή που φέρνει αυτό το σύστημα. Τόσο γιατί καταγράφουμε τις ειδήσεις όσο κι επειδή το ζούμε ως εργαζόμενοι/ες. Πραγματικά ο κόσμος δεν αντέχει άλλο την ακρίβεια. Χρειάζονται αυξήσεις στους μισθούς και να σταματήσει ο πόλεμος που γεννάει το δράμα των προσφύγων. Οι εργαζόμενοι στα περισσότερα ΜΜΕ εργάζονται σε συνθήκες γαλέρας. Με ατελείωτες βάρδιες, απληρωσιές και καθυστερήσεις και με έλλειψη εργαζομένων. Συμφωνούμε με το σύνθημα που βάζει ο Συντονισμός Εργατικής Αντίστασης για μια αντικυβερνητική κι αντιπολεμική Πρωτομαγιά. Θα είμαστε στη διαδήλωση της Εργατικής Πρωτομαγιάς ως κομμάτι του εργατικού κινήματος, παλεύοντας μαζί με τους άλλους κλάδους εργαζομένων σε αυτή την κατεύθυνση.\nΝεκτάριος Δαργάκης, μέλος Μεικτού Συμβουλίου ΕΣΗΕΑ\nΟύτε με το ΝΑΤΟ – Oύτε με τον Πούτιν\nΗ Πρωτομαγιά και στην Τουρκία θα πρέπει να έχει και αντιπολεμικό χαρακτήρα. Η Τουρκία είναι μέλος του ΝΑΤΟ. Ο Ερντογάν όμως πατάει σε δυο βάρκες, ή τουλάχιστον προσπαθεί. Επιδιώκει να ενισχύσει τη θέση του ως κάποιου είδους "διαπραγματευτής" - προκειμένου να αποκτήσει κάποια επιρροή μετά από χρόνια ηττών στη διεθνή σκακιέρα. Έχουμε λοιπόν μια φιλοδυτική κυβέρνηση που σε άλλες περιοχές και διενέξεις συμμαχεί με τη Ρωσία.\nΜέσα στο αντιπολεμικό κίνημα της χώρας επικρατεί μεγάλη σύγχυση. Παρ' όλα αυτά έχουμε καταφέρει να βρούμε συμμάχους μέσα από το κίνημα για το κλίμα και από τις κοινότητες των μεταναστών έτσι ώστε την Πρωτομαγιά να ενισχύσουμε το αντιπολεμικό μπλοκ. Εμείς λέμε πως σε αυτό τον πόλεμο δεν μπορούμε να είμαστε ούτε με τον ιμπεριαλισμό του Πούτιν, ούτε με τον ιμπεριαλισμό του ΝΑΤΟ αλλά ενάντια και στους δύο και πάνω απ' όλα ενάντια στη δική μας κυβέρνηση και άρχουσα τάξη.\nΟζάν Τεκίν, DSiP\nΣτην Πολωνία η Εργατική Πρωτομαγιά θα έχει στο κέντρο της την αλληλεγγύη μεταξύ Πολωνών και Ουκρανών εργατών. Εμείς ως Εργατική Δημοκρατία θα παρέμβουμε ώστε να δυναμώσουμε τη φωνή του κινήματος αλληλεγγύης σε όλους τους πρόσφυγες.\nΤην περασμένη βδομάδα εκατοντάδες διαδηλωτές συγκεντρώθηκαν μπροστά από το Κοινοβούλιο ενάντια στην ποινικοποίηση της ανθρωπιστικής βοήθειας στα σύνορα Πολωνίας-Λευκορωσίας και ενάντια στην καταστολή και τις διώξεις που υφίστανται αλληλέγγυοι που μετέφεραν ανθρωπιστική βοήθεια.\nΣυγχρόνως, τόσο με τα συνθήματά μας και τα πανό μας όσο και με τα έντυπά μας, θα προσπαθήσουμε ώστε να αποτυπωθεί και η αντιπολεμική χροιά της Εργατικής Πρωτομαγιάς. Υπάρχουν διαφορετικές αντιμετωπίσεις μέσα στην Αριστερά και τα συνδικάτα για το ποια πρέπει να είναι η στάση μας – άλλοι υπέρ του Πούτιν αλλά και άλλοι υπέρ της πολωνικής κυβέρνησης- όμως εμείς δίνουμε τη μάχη ώστε να ακουστεί δυνατά το σύνθημα “Ούτε Πούτιν, ούτε ΝΑΤΟ”.\nΑντρέι Ζεμπρόφσκι, οργάνωση Εργατική Δημοκρατία, Πολωνία\nTην 1η Μάη παγκόσμια ημέρα των εργατών διεκδικούμε από την ελληνική κυβέρνηση να σταματήσει τις απελάσεις και τις φυλακίσεις των αδερφών μας.\nΤους τελευταίους μήνες πολλά αδέλφια μας μπαγκλαντεσιανοί είναι φυλακισμένοι στην Ελλάδα χωρίς να έχουν κάνει κανένα έγκλημα. Είναι φυλακή μόνο και μόνο γιατί δεν έχουν χαρτιά. Είμαστε άνθρωποι κι εργάτες. Ζητάμε την απελευθέρωσή τους. Τώρα η ελληνική κυβέρνηση έκανε συμφωνία με την κυβέρνηση του Μπαγκλαντές για να φέρνει εργάτες από το Μπαγκλαντές στην Ελλάδα. Συνέπεια αυτή της συμφωνίας ήταν η απέλαση 19 Μπαγκλαντεσιανών, στο τέλος της περασμένης χρονιάς. Είμαστε εργάτες κι έχουμε έρθει εδώ για να δουλέψουμε και να έχουμε μια καλύτερη ζωή.\nΑριφού Ραχμάν Αρέφι, Συμβούλιο Δικαιωμάτων Απόδημων Μπαγκλαντεσιανών\n20/2, Κινητοποίηση Μπαγκλαντεσιανών. Φωτό: Στέλιος Μιχαηλίδης\nH κυβέρνηση υπόσχεται ανάπτυξη στον τομέα του τουρισμού. Ότι δήθεν θα έρθουν οι τουρίστες και θα φάτε όλοι με χρυσά κουτάλια. Η σκληρή πραγματικότητα όμως φέρνει τους εργαζόμενους αντιμέτωπους με την ακρίβεια, την πανδημία και τον πόλεμο.\nΟι εργοδότες του κλάδου προσφέρουν αυτή τη στιγμή θέσεις εργασίας με ατελείωτες βάρδιες, ελάχιστα χρήματα, διαμονή σε κοντέινερ με άλλους δέκα – δεκαπέντε συναδέλφους τους. Ο νόμος Χατζηδάκη τους έδωσε ακόμα περισσότερο θράσος για όλα αυτά. Ζητάνε μάλιστα από τους εργαζόμενους/ες να “βάλουν πλάτη” δουλεύοντας σε αυτές τις συνθήκες. Αυτό όμως φαίνεται ότι δεν περνάει κι έτσι βγαίνουν τα αφεντικά και παραπονιούνται ότι προσφέρουν εργασία και δεν έρχεται κανείς για δουλειά. Αλλά αυτές δεν είναι συνθήκες δουλειάς. Είναι συνθήκες σκλαβιάς. Πέρα όμως από την άρνηση του κάθε συναδέλφου/ισσας να πάει να εργαστεί στις άθλιες συνθήκες χρειάζεται κι ένα μεγάλο κίνημα, να κατέβουμε στο δρόμο, να συγκρουστούμε απεργιακά με την κυβέρνηση και τα αφεντικά, να αναδείξουμε και τις διεκδικήσεις μας και να τους αναγκάσουμε να τις ικανοποιήσουν. Η Εργατική Πρωτομαγιά μας δίνει αυτήν ακριβώς την ευκαιρία και γι’ αυτό η διαδήλωση σε κάθε περιοχή χρειάζεται να είναι μαζική.\nΆγγελος Σπανόπουλος, γ.γ. Πανελληνίου Σωματείου Τουριστικών Συνοδών\nΠάμε στην Εργατική Πρωτομαγιά με τον αέρα της πανεργατικής απεργίας της 6ης Απρίλη. Είδαμε κι εδώ στα Χανιά πολλά περισσότερα σωματεία να κατεβαίνουν στην απεργία, κάποια από τα οποία τα βλέπαμε να κατεβαίνουν και για πρώτη φορά σε απεργιακή διαδήλωση.\nΣτον ιδιωτικό τομέα οι νίκες της Cosco, της eFood, oι αγώνες των εργατών της Καβάλας, έχουν δείξει σε μεγάλο κομμάτι του κόσμου ότι ο δρόμος για να νικήσει είναι η απεργιακή σύγκρουση. Στα Χανιά η εστίαση κι ο τουρισμός έχουν σοβαρό πρόβλημα να βρουν άτομα να δουλέψουν με τις συνθήκες που προσφέρουν. Ο κόσμος που δούλευε σε αυτό τον τομέα έχει γίνει πιο διεκδικητικός.\nΌλες αυτές οι μάχες που ξεδιπλώθηκαν το προηγούμενο διάστημα χρειάζεται να ενωθούν στη διαδήλωση της Εργατικής Πρωτομαγιάς. Οι ηγεσίες των συνδικάτων αναγκάστηκαν να κινηθούν απεργιακά με την πανεργατική στις 6/4 αλλά μεγάλο κομμάτι εργαζομένων δεν καλύπτεται, ζητάει κλιμάκωση. Η επαναστατική αριστερά έχει να παίξει ρόλο στην οργάνωση αυτής της κλιμάκωσης. Διεκδικούμε η Εργατική Πρωτομαγιά να είναι ένα βήμα για να προχωρήσουμε με νέα απεργία αμέσως μετά.\nΠαλεύουμε για Συλλογικές Συμβάσεις και για μισθούς που να απαντάνε στην ακρίβεια, για αξιοπρεπή ωράρια και συνθήκες εργασίας, ενάντια στους νόμους Χατζηδάκη. Αυτές οι διεκδικήσεις είναι έντονες στον ιδιωτικό τομέα. Οι εργαζόμενοι/ες βρίσκονται σε αγωνιστική διάθεση κι αυτό θέλουμε να φανεί και στη διαδήλωση της Πρωτομαγιάς στα Χανιά στις 10πμ στην Πλατεία Αγοράς.\nΆννα Μαματσή, Σωματείο Ιδιωτικών Υπαλλήλων, Χανιά\nΚερδοσκοπία στα ακίνητα με κρατικές πλάτες και ρατσιστικές επιθέσεις\nΤο Ελληνικό θα μπορούσε να μετατραπεί σε ένα σημαντικό Μητροπολιτικό Πάρκο. Είναι σχεδόν δύο φορές μεγαλύτερο από το Central Park στην Νέα Υόρκη. Αντί για ελεύθερο χώρο και πνεύμονα πρασίνου, όμως, μετατρέπεται σε πεδίο ακραίας κερδοσκοπίας που θα έχει αποτέλεσμα την εκτίναξη των τιμών της γής, των σπιτιών και των ενοικίων όχι μόνο στα Νότια Προάστια αλλά σε όλη την Αττική.\nΗ Lamda Development πήρε, έναν χρόνο πριν, δάνειο ύψους 1,16 δισ. από την Eurobank και την Πειραιώς για να αγοράσει το Ελληνικό από το Δημόσιο. Από τα 1,16 δις κατέβαλε μόνο την πρώτη δόση των 300 εκατ. ευρώ. Σύμφωνα με την Ετήσια Οικονομική της Έκθεση τo Επενδυτικό Χαρτοφυλάκιο της Lamda εκτινάχθηκε, από 1,034 δισ. στο τέλος του 2020 σε 2,8 δισ. ευρώ στο τέλος του 2021. Το ενεργητικό της έκανε άλμα από τα 2,1 δισ. το 2020 σε 3,6 δισ. το 2021. Από τα κέρδη EBITDA (προ τόκων, φόρων και αποσβέσεων), ύψους 335 εκατ. του 2021 (έναντι ζημιάς 20 εκατ. το 2020), τα 316 αφορούν το κέρδος από την αποτίμηση των επενδυτικών ακινήτων του Ελληνικού δηλαδή από την επανεκτίμηση της αξίας των Επενδυτικών Ακινήτων της “Ελληνικό Α.Ε.” από «ανεξάρτητο εκτιμητή».\nΜε αυτό το τρικ η Lamda ήδη ρέφαρε για την πρώτη δόση προς το Δημόσιο. Ενώ έχει ήδη αρχίσει να εισπράττει προκαταβολικά εκατομμύρια για βίλες και υπερπολυτελή διαμερίσματα που θα κατασκευαστούν και θα πουληθούν μελλοντικά σε ένα μοντέλο που θυμίζει την κινέζικη κατασκευαστική Evergrande που χρεωκόπησε.\nΜε τα χρήματα των φορολογούμενων δηλαδή η Lamda χτίζει μία "πυραμίδα" με αρχιτέκτονες τον Γεωργιάδη και τον Σταϊκούρα αλλά και φυσικά την υπογραφή του ΣΥΡΙΖΑ που υπερψήφισε το νομοσχέδιο για το Ελληνικό.\nΣε κοινό μοτίβο κινείται και ο Μπακογιάννης στον Δήμο της Αθήνας. Το σχέδιο της “Διπλής Ανάπλασης” στον Ελαιώνα δηλαδή εγκαταστάσεις για τον Παναθηναικό σε συνδυασμό με εμπορικές χρήσεις (καταστήματα, Mall Βοτανικού, κτλ) πάει πακέτο με την ρατσιστική εκκένωση του καμπ του Ελαιώνα. Το έργο θα χρηματοδοτηθεί με 115 εκατ. ευρώ από το πρόγραμμα δημοσίων επενδύσεων και οι απαραίτητες υποδομές με 120 εκατ. ευρώ από το Ταμείο Ανάκαμψης.\nΤην ίδια ώρα που τα φτωχά νοικοκυριά υποφέρουν από τον πληθωρισμό που ροκανίζει το εργατικό εισόδημα η κυβέρνηση της ΝΔ κάνει δώρα εκατομμυρίων στους Αλαφούζους και τους Λάτσηδες. Ο στόχος είναι η κερδοσκοπία και η εκτίναξη των τιμών των ακινήτων στο κέντρο της Αθήνας. Όπως υπογραμμίζει το Money Review, οικονομικό ένθετο της Καθημερινής “Σήμερα, διαμερίσματα παλαιότητας στο Βοτανικό σε κοντινή απόσταση από το μετρό Κεραμεικός πωλούνται προς 1.500-1.600 ευρώ ανά τ.μ., σύμφωνα με παράγοντες της αγοράς. Η τιμή αυτή ενδέχεται να είναι διπλάσια για νεόδμητες ιδιοκτησίες που βρίσκονται σε συνοικίες πέριξ της Λεωφόρου Κωνσταντινουπόλεως και στη συνέχεια του Βοτανικού, δηλαδή στο Γκάζι και το Θησείο“.\nΣε μία περίοδο που τα ενοίκια ανεβαίνουν ανεξέλεγκτα, τα αρπακτικά της αγοράς βάζουν στόχο πως θα ανεβάσουν τις τιμές ακόμα περισσότερο. Χιλιάδες φτωχοί άνθρωποι θα αναγκαστούν να εγκαταλείψουν τα σπίτια τους. Από το σχέδιο της ανάπλασης του Ελαιώνα θα κλείσουν δεκάδες μικρές επιχειρήσεις στην περιοχή και εκατοντάδες εργαζόμενοι θα χάσουν την δουλειά τους.\nΤαυτόχρονα το κλείσιμο του καμπ του Ελαιώνα αντανακλά την κεντρική προεκλογική κατεύθυνση της Νέας Δημοκρατίας. Κανένας πρόσφυγας στις μεγάλες πόλεις και επιχειρήσεις σκούπα προκειμένου να ρίξουν γέφυρες επικοινωνίας με το ακροδεξιό ακροατήριο. Η εκκένωση του Ελαιώνα θα έχει δραματικές επιπτώσεις. Αρχικά για τα παιδιά που φοιτούν στην πρωτοβάθμια και δευτεροβάθμια εκπαίδευση και δεν θα μπορούν μετά την μετακίνησή τους να συνεχίσουν. Και κατ' επέκταση για όλους τους ανθρώπους, καθώς ο Ελαιώνας λειτουργεί και ως πρωτοβάθμια δομή Υγείας, δομή ψυχοκοινωνικής υποστήριξης και δομή νομικής στήριξης. Αντί να εκκενωθεί θα έπρεπε να ενισχυθεί και να καλύψει τις ανάγκες προσφύγων και ντόπιων αστέγων. Αλλά η κυβέρνηση έχει δείξει ότι μόνο της κριτήριο είναι τα κέρδη των λίγων και ότι περιφρονεί και μισεί τους φτωχούς ντόπιους και μετανάστες.\nΣτη διαδήλωση της Εργατικής Πρωτομαγιάς καλεί η Πρωτοβουλία Ενάντια στην Περιβαλλοντική Καταστροφή και την Κλιματική Αλλαγή, συμβάλλοντας στην ανάδειξη των περιβαλλοντικών αιτημάτων συνδεδεμένων με τις διεκδικήσεις του εργατικού κινήματος.\nΜεταξύ άλλων σε προκήρυξη που κυκλοφορεί επισημαίνει:\n«Την Πρωτομαγιά οι ακτιβιστές/ τριες των περιβαλλοντικών κινημάτων διαδηλώνουμε μαζί με τους εργαζόμενους και τα συνδικάτα, τη νεολαία, τους πρόσφυγες των πολέμων και της περιβαλλοντικής καταστροφής και απαιτούμε:\n- Όχι στον πόλεμο\n- Όχι στις εξορύξεις.\n- Όχι στο LNG.\n- Όχι στη συμφωνία Ελλάδας Βουλγαρίας για ηλεκτρική ενέργεια από πυρηνικά στη Βουλγαρία.\n- Η ενέργεια δεν είναι εμπόρευμα. Κρατικοποίηση της ΔΕΗ και όλης της ενέργειας με εργατικό έλεγχο, με προσλήψεις και επενδύσεις σε πραγματικές Ανανεώσιμες Πηγές.\n- Όχι στην ιδιωτικοποίηση του νερού και του Εξωτερικού Υδροδοτικού Συστήματος της Αττικής (ΕΥΣ).\n- Έξω η COSCO από τον Πειραιά, που παρά την απόφαση του ΣτΕ συνεχίζει προκλητικά την καταστροφή στο Κερατσίνι. Δημόσιο λιμάνι στα χέρια των εργατών.\n- Λεφτά για δασοπροστασία, προσλήψεις μόνιμου προσωπικού.\n- Αποκατάσταση των πληγέντων από τις πυρκαγιές και τις πλημμύρες. Όχι στα σχέδια του Μπένου και του Σκρέκα που συνεχίζουν τη λεηλασία της «αποκατάστασης» από τη Βαρυμπόμπη μέχρι την Εύβοια προς όφελος της Coca-Cola, της ΤΕΡΝΑ και λοιπών «αναδόχων».\n- Όχι στη λεηλασία των πάρκων και των ελεύθερων χώρων από το Ελληνικό μέχρι το Πάρκο Γουδή και από το Φιλοπάππου μέχρι την Ακαδημία Πλάτωνα.\n- Όχι στην επέκταση των ΧΥΤΑ και την καύση σκουπιδιών από τη Φυλή ως το Βόλο!\nΌλες και όλοι στη διαδήλωση της Πρωτομαγιάς, Να αλλάξουμε το σύστημα του πολέμου και της καταστροφής και όχι το κλίμα».


Haval F7 - AutoGreekNews\nTag: Haval F7\nΠόσο πωλούνται κινεζικά SUV στη Βουλγαρία;\nΤα κινεζικά αυτοκίνητα που πωλούνται στην Ευρώπη είναι πάρα πολύ λίγα, ενώ πολύ λίγες είναι και οι εταιρίες που δραστηριοποιούνται στη Γηραιά Ήπειρο. Ουσιαστική παρουσία υπάρχει μόνο στη μεγάλη αγορά της Ρωσίας. Ωστόσο, αυτό θα αλλάξει στο μέλλον, αφού κινεζικές αυτοκινητοβιομηχανίες θα ανοίξουν εργοστάσια στην Ευρώπη, ενώ είναι πολύ πιθανό να εισαχθούν και πολλά μεταχειρισμένα […]\nΤο πρώτο κινέζικο SUV Made in Europe!\nΟι Κινέζοι κατασκευαστές κάνουν αισθητή την παρουσία τους στην Ευρώπη, μιας κι έχουν αρχίσει να παράγουν ελκυστικά μοντέλα με εξαιρετικά χαμηλό κόστος απόκτησης. Μια τέτοια περίπτωση είναι της Haval, με το F7, το οποίο θα παραχθεί εκτός Κίνας και πιο συγκεκριμένα στη Ρωσία, με την τιμή του να εικάζεται πως θα ξεκινήσει από τα 17.000 […]


Γκράιµ, ντάµπστεπ... και οι συνήθεις ύποπτοι - Ειδήσεις - νέα - Το Βήμα Online\nΓκράιµ, ντάµπστεπ… και οι συνήθεις ύποπτοι\nΘα ακουγόταν υπερβολικό αν συζητούσαµε εν έτει 2012 για µία και µόνη τάση στη µουσική, υπό την έννοια ενός καλλιτεχνικού κινήµατος µε ενιαία ηχητικά χαρακτηριστικά – όπως συνέβη στο παρελθόν µε το γκραντζ, το χιπ-χοπ, το τριπ-χοπ ή την ηλεκτρόνικα. Εκτός ίσως από την αµερικάνα, το ιδίωµα που αντλεί έµπνευση από την αµερικανική φολκ και κάντρι, ελάχιστες νέες τάσεις εµφανίστηκαν αυτά τα δώδεκα χρόνια της νέας χιλιετίας και ο γενικός κανόνας θέλει σηµαντικά άλµπουµ να κυκλοφορούν ανεξαρτήτως.\nΘα ακουγόταν υπερβολικό αν συζητούσαµε εν έτει 2012 για µία και µόνη τάση στη µουσική, υπό την έννοια ενός καλλιτεχνικού κινήµατος µε ενιαία ηχητικά χαρακτηριστικά – όπως συνέβη στο παρελθόν µε το γκραντζ, το χιπ-χοπ, το τριπ-χοπ ή την ηλεκτρόνικα.\nΕκτός ίσως από την αµερικάνα, το ιδίωµα που αντλεί έµπνευση από την αµερικανική φολκ και κάντρι, ελάχιστες νέες τάσεις εµφανίστηκαν αυτά τα δώδεκα χρόνια της νέας χιλιετίας και ο γενικός κανόνας θέλει σηµαντικά άλµπουµ να κυκλοφορούν ανεξαρτήτως… είδους και προέλευσης.\nΕτσι, µέσα στη χρονιά που πέρασε ακούσαµε εξαιρετικές δουλειές τόσο από αναγνω ρισµένους καλλιτέχνες όπως η Πι Τζέι Χάρβεϊ, o Τοµ Γουέιτς, οι Radiohead και η Μπγιορκ, ή από dubsters και grimers όπως ο Τζέιµς Μπλέικ, ο Ζόµπι και οι Toro y Moi. Aυτό το τελευταίο ιδίωµα είναι ίσως το µοναδικό ενδιαφέρον που παρουσιάστηκε το τελευταίο διάστηµα. Συνδυάζοντας όλα τα χαρακτηριστικά της ηλεκτρόνικα, του χιπ-χοπ, σκοτεινό ήχο και r’n’b διάθεση, το γκράιµ αλλά και το ντάµπστεπ αποτελούν το σάουντρακ των µεγαλουπόλεων και ό,τι πιο «προχωρηµένο». Μέσα στο 2012 θα ακούσουµε εξίσου ενδιαφέροντα πράγµατα. Αυτό υποστηρίζει και η λίστα που δηµοσιεύει κάθε χρόνο το BBC και η οποία συνήθως… πέφτει µέσα. Η 22χρονη ράπερ Aζέλια Μπανκς και ο επίσης ράπερ A$AP Rocky, αµφότεροι από το Χάρλεµ, αναµένεται να εντυπωσιάσουν, καθώς και οι παραγωγοί dubstep Φλαξ Παβίλιον και Σκρίλεξ. Δεν θα µας λείψει πάντως ούτε η καλή «µαύρη» µουσική, από τους Λονδρέζους Μάικλ Κιουάνουκα , Λιάν λε Χάβας, αλλά και τη Ρεν Χαρβιέ από το Σάλφορντ της Αγγλίας.\nΤα νέα στον χώρο της κιθαριστικής ποπ και της ροκ είναι εξίσου ελπιδοφόρα, αφού νέα ενδιαφέροντα σχήµατα ξεπηδούν συνεχώς. Οι Spector και οι Dry The River µάς έρχονται από τη Βρετανία, ενώ οι Friends µπορεί να µη ζουν στο Μανχάταν, όπως η γνωστή παρέα από την αγαπηµένη αµερικανική σειρά, αλλά παραδίπλα, στο Μπρούκλιν. Αίσθηση έχει προκαλέσει ήδη το σουηδικό χορευτικό ντουέτο Niki & The Dove καθώς και αµερικανός δηµιουργός Φρανκ Οσιαν. Τέλος, το σηµαντικότερο ίσως comeback της χρονιάς αναµένεται να είναι αυτό των Mazzy Star, του συγκροτήµατος της Χόουπ Σάντοβαλ και του Ντέιβιντ Ρόµπακ οι οποίοι προφανώς θα επιχειρήσουν να µας ταξι δέψουν για µία ακόµη φοράστους ευαίσθητους ήχους της αµερικανικής ενδοχώρας µέσα από την ανυπέρβλητη φωνή της Χόουπ.


φυσική αποτοξίνωση μετά τις γιορτές | Οικολογία - Ειδήσεις NewsIt.gr\nφυσική αποτοξίνωση μετά τις γιορτές\no χυμός του ροδιού ανανεώνει τα κύτταρα\nΤελευταία ενημέρωση: 13.01.2010 | 16:27\nΠρώτη δημοσίευση: 13.01.2010 | 16:27 Λίγες ημέρες πέρασαν από τις γιορτές, ήρθε η ώρα να αποβάλλετε τις τοξίνες από τον οργανισμό σας, με κατανάλωση φρούτων, λαχανικών και βοτάνων.\nΟι τοξίνες όταν συσσωρεύονται στον οργανισμό, προκαλούν κούραση, δυσκολία στη χώνεψη, θαμπό δέρμα και μαύρους κύκλους, αλλά ακόμη και σοβαρότερα προβλήματα υγείας.\nΤα μήλα ή τα καρότα είναι η καλύτερη επιλογή, κυρίως ωμά, πολτοποιημένα ή στον ατμό. Η φλούδα μήλου αδυνατίζει, αλλά και λόγω της ρητίνης ενεργοποιεί το μεταβολισμό. Παραδοσιακά δίνεται η πιο απλή δίαιτα αποτοξίνωσης με 6 κιλά μήλα, όπου επί 2 ημέρες γίνεται κατανάλωση, είτε του χυμού τους, είτε πολτοποιημένα.\nΕπίση το NEWSIT προτείνει μια συνταγή αποτοξίνωσης με βάση 7 βότανα: αγριάδα, αχιλαία, γαϊδουράγκαθο, μαντζουράνα, τριφύλλι, παναγιώχορτο και ζαμπούκου. Ένα “κρασοπότηρο” από κάθε βότανο, βράζουμε σε έξι κιλά νερό όλα μαζί! Στο τέλος, αφού έχουμε σουρώσει το ρόφημα, το διατηρούμε στο ψυγείο σε μπουκάλια, ενώ πίνουμε κάθε μέρα 3 νεροπότηρα μετά το φαγητό. Τα βότανα τα βρίσκουμε εύκολα στα οικολογικά καταστήματα και μπορούμε να πίνουμε το ρόφημα σε πρόγραμμα επί ένα μήνα, 3 φορές το χρόνο.\nΤο κάρδαμο ως βότανο επίσης βοηθά στη καλή λειτουργία του εντέρου, άλλωστε στη λαϊκή παράδοση λέμε “καρδάμωσε”. Σε πολλές αποτοξινωτικές δίαιτες προτείνεται η κατανάλωση ζεστού νερού με λεμόνι, και δύο λίτρα νερό σε θερμοκρασία δωματίου, κατά τη διάρκεια της ημέρας. Πίνετε μόνο νερό και μη καφεϊνούχα ροφήματα. Ο χυμός ροδιού συμβάλλει στην ανανέωση των κυττάρων, καθώς έχει φυτικές ίνες και είναι πλούσιο σε βιταμίνες. Δεν είναι μόνο η διατροφή, αλλά ο οργανισμός χρειάζεται και τη χαλάρωση, με βαθιές αναπνοές, κάποιες ασκήσεις στρέτσινγκ ή ένα ζεστό μπάνιο. Χαλαρώστε, βάλτε στο νερό φυσικά άλατα ή μερικές σταγόνες αιθέριο έλαιο λεβάντας. Η κατανάλωση φρούτων, λαχανικών και δημητριακών συνίσταται πάντα, καθώς περιέχουν λίγες θερμίδες.. Άλλες αποτοξινωτικές τροφές είναι το αγγούρι, το λάχανο, παντζάρια, κολοκύθι, μπρόκολο, σπαράγγια, αγριοραδίκια...


«Ναι» στον θηλασμό των παιδιών τους λένε πλέον κατηγορηματικά -και το δείχνουν εμπράκτως- οι Ελληνίδες μητέρες - mitrikosthilasmos.com\n«Ναι» στον θηλασμό των παιδιών τους λένε πλέον κατηγορηματικά -και το δείχνουν εμπράκτως- οι Ελληνίδες μητέρες\nIn: Θηλασμός, Μητρικό γάλα, Μωρό, Όλα\nTagged: Ερευνες και Μελέτες, μανούλα, Μητρικό γάλα, Ξένο γάλα\nΕννέα στα δέκα ελληνόπουλα θηλάζουν από έναν έως έξι μήνες, και έξι στα δέκα μωρά ακόμη και για μεγαλύτερο χρονικό διάστημα.\nΟι ειδικοί αποδίδουν αυτή την αλλαγή στην στάση των Ελληνίδων και στην οικονομική κρίση, ευελπιστούν ωστόσο ότι ο μητρικός θηλασμός θα αποτελέσει μακροπρόθεσμα τον κανόνα καθώς ολοένα μητέρες θα αναγνωρίζουν την αξία του μητρικού γάλακτος.\nΕιδικότερα, σύμφωνα με τα αποτελέσματα μελέτης που διεξήχθη από την Ελληνική Παιδιατρική Εταιρία σε δείγμα 1.235 μητέρων από τη Θεσσαλονίκη, την Κατερίνη, το Κιλκίς και το Διδυμότειχο, ο μητρικός θηλασμός είναι η πρώτη επιλογή της συντριπτικής πλειονότητας των Ελληνίδων σε ό,τι αφορά τον τρόπο διατροφής των μωρών τους, τουλάχιστον για το πρώτο εξάμηνο της ζωής τους.\nΠερισσότερο ανθεκτικές στις… δυσκολίες που προκύπτουν στον μητρικό θηλασμό αποδεικνύονται οι νεότερες σε ηλικία μητέρες (18 έως 28 χρόνων) οι οποίες θηλάζουν τέσσερις φορές συχνότερα σε σχέση με τις μεγαλύτερες μητέρες, ηλικίας 28 και άνω χρόνων.\nΕπίσης, οι γυναίκες με στοιχειώδη εκπαίδευση επιλέγουν τον μητρικό θηλασμό σε ποσοστό 95%, ενώ οι πιο μορφωμένες (απόφοιτες ανωτάτων σχολών) σε ποσοστό 65%.\nΤα συμπεράσματα αυτά παρουσίασε ο πρόεδρος της Ελληνικής και Ευρωπαϊκής Παιδιατρικής Εταιρείας, καθηγητής Παιδιατρικής του Πανεπιστημίου Αθηνών κ. Ανδρέας Κωνσταντόπουλος, με αφορμή τη διοργάνωση του 48ου Πανελληνίου Παιδιατρικού Συνεδρίου, από τις 21 έως 23 Μαΐου 2010 στη Μύκονο.\nΣύμφωνα με τα στοιχεία που ανέφερε ο κ. Κωνσταντόπουλος η ετήσια κατανάλωση γαλάτων σε σκόνη, κατά τον πρώτο χρόνο της ζωής ενός παιδιού, ανέρχεται στην χώρα μας σε περίπου 1.500.000 μονάδες και των ειδικών γαλάτων σε 1.700.000 μονάδες.\nΩστόσο, κατά τον καθηγητή τα ειδικά, αντιαλλεργικά ή αντιαναγωγικά, γάλατα δεν θα έπρεπε να υπερβαίνουν τις 30.000 – 75.000 μονάδες. «Η τρομακτική κατάχρηση των ειδικών γαλάτων οφείλεται στον έμμεσο τρόπο πίεσης που ασκούν οι εταιρείες όταν το παιδί παρουσιάσει 2 – 3 διάρροιες και άλλες τόσες αναγωγές.\nΜετά την μείωση της κατανάλωσης βρεφικού γάλακτος, οι εταιρείες προσανατολίστηκαν στη διαφήμιση των ειδικών γαλάτων, όπως είναι τα αντιαλλεργικά ή τα αντι – αναγωγικά, με αποτέλεσμα πολλές μανάδες να εγκαταλείψουν τον μητρικό θηλασμό» εξήγησε ο καθηγητής.\nPhoto: wiredfornoise / CC BY 2.0\nPrevious Post: Υπάρχουν τροφές που βοηθούν τον οργανισμό να παράγει περισσότερο γάλα;\nNext Post: Οι έγκυες που πίνουν πολύ καφέ κινδυνεύουν να γεννήσουν μικρόσωμα παιδιά


Το τελευταίο θεώρημα του Fermat (2ο μέρος) | physicsgg\nΗ συνέχεια του άρθρου με τίτλο: «Το τελευταίο θεώρημα του Fermat«. Διαβάστε το πρώτο μέρος ΕΔΩ: https://physicsgg.me/2013/04/12\n(….) Μπορούμε να εννοήσουμε τη γενική ιδέα που κρύβει η εικασία του Taniyama, θεωρώντας μια πολύ ειδική περίπτωση. Υπάρχει μια ιδιαίτερη στενή σχέση μεταξύ της εξίσωσης του Πυθαγόρα\nτου κύκλου μοναδιαίας ακτίνας και των τριγωνομετρικών συναρτήσεων του ημιτόνου και του συνημιτόνου. Μπορούμε να συναγάγουμε την αναφερόμενη σχέση ως εξής:\nΓράφουμε την εξίσωση του Πυθαγόρα στη μορφή\n(a/c)2 + (b/c)2 = 1\noπότε μπορούμε να την ερμηνεύσουμε λέγοντας ότι το σημείο (x,y) με x = (a/c) και y= (b/c), βρίσκεται πάνω στον μοναδιαίο κύκλο με εξίσωση\nH θεωρία των τριγωνομετρικών συναρτήσεων παρέχει τότε έναν κομψό και απλό τρόπο παραμετροποίησης του κύκλου, έτσι ώστε να τον παραστήσουμε μέσω μιας μόνο βοηθητικής μεταβλητής. Η θεμελιώδης σχέση που συνδέει το ημίτονο και το συνημίτονο οποιασδήποτε γωνίας Α είναι:\nσυν2Α + ημ2Α = 1.\nΤούτο σημαίνει πως αν θέσουμε x=συνΑ και y=ημΑ, τότε το σημείο με συντεταγμένες (x,y) βρίσκεται πάνω στον μοναδιαίο κύκλο. Για να συνοψίσουμε: η επίλυση της πυθαγόρειας εξίσωσης στο σύνολο των ακέραιων αριθμών ισοδυναμεί με την εύρεση μιας γωνίας Α, τέτοιας ώστε το συνΑ και το ημΑ να είναι ρητοί αριθμοί (αντίστοιχα ίσοι με a/c και b/c). Επειδή οι τριγωνομετρικές συναρτήσεις έχουν πολλών ειδών καλές ιδιότητες, τούτη η ιδέα είναι η βάση μιας πραγματικά γόνιμης θεωρίας για την εξίσωση του Πυθαγόρα.\nΗ εικασία του Taniyama δηλώνει ότι η ίδια τακτική μπορεί να ακολουθηθεί αν ο κύκλος αντικατασταθεί από μια ελλειπτική καμπύλη, αλλά με χρήση συναρτήσεων πιο εκλεπτυσμένων από τις τριγωνομετρικές, των ονομαζομένων “modular” συναρτήσεων. Ειδικότερα δηλώνει ότι κάθε ελλειπτική καμπύλη είναι δυνατόν να παραμετροποιηθεί μέσω κατάλληλων modular συναρτήσεων, όπως ακριβώς συμβαίνει για τον κύκλο μέσω του ημιτόνου και του συνημιτόνου.\nΗ ελλειπτική καμπύλη του Frey\nΜεταξύ των ετών 1970 – 1975 o Υves Hellegouarch δημοσίευσε μια σειρά εργασιών που αφορούσαν τη σύνδεση των καμπυλών Fermat\nκαι των ελλειπτικών καμπυλών• χρησιμοποίησε δε τις εργασίες αυτές για να συναγάγει θεωρήματα για τις ελλειπτικές καμπύλες, από γνωστά επιμέρους συμπεράσματα πάνω στο τελευταίο θεώρημα του Fermat.\nO Jean-Pierre Serre πρότεινε τη χρήση της ιδέας με την αντίστροφη πορεία, δηλαδή την αναζήτηση ιδιοτήτων των ελλειπτικών καμπυλών για απόδειξη αποτελεσμάτων σχετικών με το τελευταίο θεώρημα του Fermat. Bρήκε στοιχεία που έδειχναν ότι η συγκεκριμένη αυτή γραμμή προσέγγισης είχε τη δυνατότητα να λύσει το πρόβλημα• κι έτσι οι ειδικοί άρχισαν να πιστεύουν πως το τελευταίο θεώρημα του Fermat βρισκόταν στην πορεία για να αποκαλύψει τα μυστικά του. Θα χρειαζόταν όμως μεγάλος τεχνικός αγώνας.\nΤο 1985, σε μια διάλεξη που δόθηκε στο διεθνές κέντρο μαθηματικών ερευνών στο Ομπερβόλφαχ, στον Μέλανα Δρυμό της Γερμανίας, ο Gerhard Frey συγκεκριμενοποίησε την πρόταση του Serre, εισάγοντας μια καμπύλη – γνωστή πλέον με το όνομα ελλειπτική καμπύλη του Frey – σε σχέση με την υποθετική λύση για το τελευταίο θεώρημα του Fermat.\nH μορφή που επιλέχθηκε για την εν λόγω καμπύλη ανάγεται στον Hellegouarch, αλλά ο Frey σκόπευε να τη χρησιμοποιήσει με διαφορετικό τρόπο. Υποθέστε ότι υπάρχει μια μη τετριμμένη λύση\nΑn + Βn = Cn\nγια την εξίσωση του Fermat (δηλαδή τα Α, Β, C είναι όλα διάφορα του 0).\nΔιαλέγουμε αυτή την υποθετική λύση και στο εξής τα Α, Β, C θα συμβολίζουν σταθερούς (αλλά άγνωστους) μη μηδενικούς ακεραίους. Το μόνο γνωστό στοιχείο για τους A, B, C είναι ότι ικανοποιούν τη σχέση\nγια n≥3, αν και μπορούμε να θέσουμε ένα επιπλέον στοιχείο, υποθέτοντας ότι οι Α, Β και C είναι μεταξύ τους πρώτοι.\nΕλλειπτική καμπύλη είναι ο γεωμετρικός τόπος των σημείων που ικανοποιούν μια συγκεκριμένη κυβική εξίσωση. Τέτοιου είδους καμπύλες βρίσκονται σε στενή κυβική εξίσωση. Τέτοιου είδους καμπύλες βρίσκονται σε στενή σύνδεση με το τελευταίο θεώρημα του Fermat. Ειδικότερα, αν υπήρχε ένα αντιπαράδειγμα στο θεώρημα, θα συνεπαγόταν την ύπαρξη μιας ελλειπτικής καμπύλης με κάποιες πολύ ξεχωριστές ιδιότητες. Η καμπύλη που παρουσιάζεται εδώ, ορίζεται από την εξίσωση y2 = x(x-3)(x+32)\nΤώρα θεωρείστε τη συγκεκριμένη (αλλά άγνωστη και πιθανώς ανύπαρκτη) ελλειπτική καμπύλη, με εξίσωση y2 = x(x+An)(x-Bn)\nΠρόκειται για την ελλειπτική καμπύλη του Frey, και υπάρχει αν και μόνο αν το τελευταίο θεώρημα του Fermat δεν αληθεύει. Έτσι, αρκεί να δείξουμε ότι τούτη η καμπύλη δεν μπορεί να υπάρξει. Ο τρόπος για να επιτύχουμε το σκοπό μας είναι να υποθέσουμε αρχικά ότι η καμπύλη υπάρχει, και στη συνέχεια να καταλήξουμε σε κάποιο αντιφατικό συμπέρασμα.\nΟ Frey είχε την ιδέα ότι, αν η καμπύλη του υπήρχε, τότε θα ήταν πραγματικά ένα πολύ παράξενο τέρας. Το 1986 ο Kenneth Ribet επαλήθευσε την ιδέα του Frey δεν είναι δυνατόν να παραμετροποιηθεί μέσω modular συναρτήσεων. Αν λοιπόν η εικασία του Taniyama αληθεύει, τότε ως απόρροια αληθεύει και το τελευταίο θεώρημα του Fermat.\nKάτι τέτοιο αποτελεί ουσιαστικής σημασίας κρίκο στην αλυσίδα Fermat, διότι δείχνει πως το τελευταίο θεώρημα του Fermat δεν είναι απλά ένα απομονωμένο αξιοπερίεργο, αλλά τοποθετείται στην καρδιά της σύγχρονης θεωρίας αριθμών.\nΕπτά χρόνια προσπαθειών\nΑπό τα παιδικά του χρόνια ακόμη, ο Andrew Wiles επιθυμούσε να αποδείξει το τελευταίο θεώρημα του Fermat. Όταν όμως έγινε επαγγελματίας μαθηματικός, απέκτησε τη γνώμη πως επρόκειτο για ένα απομονωμένο και δύσκολο πρόβλημα – το οποίο θα ήταν όμορφο να αποδειχτεί αλλά όχι αντάξιο της φήμης του. κατόπιν έμαθε για την εργασία του Ribet και μετέβαλε ριζικά την άποψή του, αποφασίζοντας να αφιερώσει όλη του την ερευνητική εργασία για μια απόδειξη.\nΓρήγορα αντελήφθη ότι δεν ήταν απαραίτητα η χρήση της εικασίας του Taniyama σε όλη της την έκταση, για μια ειδική περίπτωση, που καλύπτεται από την εικασία, συγκεκριμένα εκέινη που αφορά μια κατηγορία ελλειπτικών καμπυλών γνωστών ως «ημιευσταθών».\nΟ Wiles «έσπασε» το πρόβλημα σε έξι κομμάτια, τα οποία έλυσε τμηματικά, μέχρι που τελικά μόνο ένα από αυτά του αντιστεκόταν σθεναρά. Και τότε, μια διάλεξη του Barry Mazur, με τελείως διαφορετικό αντικείμενο, του έδωσε μια ιδέα καθοριστικής σημασίας.\nΣε μια εργασία του όγκου 200 σελίδων ο Wiles επιστράτευσε αρκετά ισχυρούς μηχανισμούς ώστε να δείξει πως η εικασία του Taniyama ίσχυε για τις ημιευσταθείς καμπύλες. Κάτι τέτοιο του ήταν αρκετό για να μπορέσει στη συνέχεια να αποδείξει το ακόλουθο θεώρημα:\nΈστω Μ και Ν δυο άνισοι, μη μηδενικοί και πρώτοι μεταξύ των ακέραιοι, τέτοιοι ώστε ο αριθμός\nΜ Ν (Μ – Ν)\nνα είναι διαιρετός δια 16. Τότε η ελλειπτική καμπύλη\ny2 = x(x+Μ)(x+Ν)\nείναι δυνατόν να παραμετρικοποιηθεί μέσω modular συναρτήσεων. Πράγματι, η συνθήκη περί διαιρετότητας δια 16 υποδηλώνει ότι η παραπάνω καμπύλη είναι ημιευσταθής. Έτσι, η περίπτωση της εικασίας του Taniyama, που αφορά τις ημιευσταθείς καμπύλες, εδραιώνει την ύπαρξη της αναγκαίας ιδιότητας.\nΑς εφαρμόσουμε τώρα το θεώρημα του Wiles στην καμπύλη του Frey, θέτοντας\nΜ=Αn και Ν=-Βn.\nΤότε Μ – Ν = Αn + Βn = Cn,\nκαι αρκεί να δείξουμε ότι το τελευταίο γινόμενο είναι πολλαπλάσιο του 16. Κάτι τέτοιο, όμως, είναι αρκετά απλό.\nΤουλάχιστον ένας από τους Α, Β, C πρέπει να είναι άρτιος – αφού αν οι Α και Β είναι περιττοί, τότε ο Cn ως άθροισμα δυο περιττών θα είναι άρτιος, πράγμα που σημαίνει ότι και ο C είναι άρτιος.\nΜια κίνηση τακτικής μπορεί να μας διευκολύνει σοβαρά στην περαιτέρω πορεία: να θεωρήσουμε ότι n≥4, αντί του n≥3, μια και η απόδειξη του Euler καλύπτει την περίπτωση όπου n=3.\nΠαρατηρούμε τώρα ότι η τέταρτη ή οποιαδήποτε υψηλότερη δύναμη ενός άρτιου αριθμού είναι διαιρετή δια 24=16, οπότε και το γινόμενο\nείναι πολλαπλάσιο του 16.\nΕπομένως, η καμπύλη του Frey ικανοποιεί τις προϋποθέσεις του θεωρήματος του Wiles, γεγονός που συνεπάγεται τη δυνατότητα παραμετρικοποίησής της μέσω modular συναρτήσεων. Ο Frey όμως είχε ήδη αποδείξει πως κάτι τέτοιο είναι αδύνατον!\nΙδού λοιπόν, η αντίφαση που εξαρχής αναζητούσαμε. Το ονειρικό οικοδόμημα που κτίσαμε, υποθέτοντας την ύπαρξη μη τετριμμένης λύσης για την εξίσωση του Fermat – με n≥3 – κατέρρευσε. Έτσι αποδεικνύεται ότι μια τέτοια λύση δεν μπορεί να υπάρξει, και συνακολούθως το τελευταίο θεώρημα του Fermat είναι αληθές.\nΣυνοψίζοντας: η στρατηγική που ακολούθησε ο Wiles δείχνει την ορθότητα της εικασίας του Taniyama για ημιευσταθείς καμπύλες, κάτι που με τη σειρά του δείχνει πως το επιχείρημα του Ribet αποδεικνύει ότι η καμπύλη του Frey δν υπάρχει – και ο Fermat δικαιώνεται.\nΟ Wiles είχε ένα ισχυρό οπλοστάσιο τεχνικών στη διάθεσή του, αλλά χρειάστηκαν επτά χρόνια εντατικής εργασίας για να συνθέσει μια απόδειξη. Ωστόσο, μόλις η αποδεικτική του διαδικασία κοινοποιήθηκε, ανέκυψαν ερωτήματα και αμφιβολίες για την ακεραιότητά της.\nΤελικά. όμως, ο Mazur εξέφρασε την ομόφωνη παραδοχή του μαθηματικού κόσμου για την ορθότητα της μεθόδου.\nΑναστάτωση τον όγδοο χρόνο\nΗ πλήρης παρουσίαση της εργασίας του Wiles ακολούθησε μιαν ασυνήθη οδό.\nΔεν δημοσιεύθηκε ευρέως, αλλά υποβλήθηκε στο εγκυρότερο μαθηματικό περιοδικό, το Inventiones Mathematicae, μέσω του οποίου εστάλη σε έξι ειδικούς κριτές.\nΣτο μεταξύ, σταχυολογήματα τεχνικών λεπτομερειών της απόδειξης – από ανθρώπους που παρευρίσκονταν στο Ινστιτούτο Newton του Πανεπιστημίου του Καίμπριτζ κατά την ανακοίνωση του Wiles – έγιναν έναυσμα για τα πρώτα σχόλια, απορίες, ακόμη και αστεϊσμούς.\nΟ Andrew Wiles: εάν είχατε λύσει ένα πρόβλημα 350 ετών, δεν θα χαμογελούσατε κι εσείς;\nΎστερα από μερικές εβδομάδες ενθουσιασμού, άρχισαν να διαρρέουν φήμες για κάποιο πιθανό λάθος. Στις 6 Δεκεμβρίου του 1993, ο Wiles έδωσε το δικό του μήνυμα μέσω ηλεκτρονικού ταχυδρομείου, στο οποίο ανέφερε, σε γενικές γραμμές, τα εξής: «τα όσα προβλήματα προέκυψαν κατά την κρίση της εργασίας, είχαν όλα επιλυθεί εκτός από ένα. Παρά το ότι η κύρια αναγωγή της εικασίας Taniyama στον υπολογισμό της ομάδας Selmer ήταν ορθή, ο τελικός υπολογισμός ενός επακριβούς άνω φράγματος για την εν λόγω ομάδα, στην ημιευσταθή περίπτωση, δεν ήταν ολοκληρωμένος».\nΔεν παρέλειψε όμως να εκφράσει την αισιοδοξία του για τη σύντομη διευθέτηση της εναπομένουσας λεπτομέρειας. Παρ’ όλα αυτά, ο χρόνος κυλούσε χωρίς να συμμερίζεται την αισιοδοξία του Wiles.\nΔικαίωση τον ένατο χρόνο\nΤο φθινόπωρο του 1994, πολλοί ειδικοί είχαν αρχίσει να απελπίζονται με την εκκρεμότητα της απόδειξης, εκτιμώντας ότι μια περίοδος τριών ακόμη ετών ήταν απαραίτητη για την κάλυψή της. Στις 26 Οκτωβρίου 1994, ένα μήνυμα από τον Rubin, τον μαθηματικό του Πολιτειακού Πανεπιστημίου του Οχάιο, ήρθε να μεταβάλλει εντελώς την κατάσταση. Το μήνυμα έλεγε τα εξής:\n«Σήμερα το πρωί δημοσιεύτηκαν δυο χειρόγραφες εργασίες: οι ελλειπτικές καμπύλες και το τελευταίο θεώρημα του Fermat, από τον Andrew Wiles, και θεωρητικές ιδιότητες των δακτυλίων για ορισμένες άλγεβρες Hecke, από τους Richard Taylor και Αndrew Wiles.\nΗ πρώτη (εκτενής) αναγγέλλει – μεταξύ άλλων – μια απόδειξη του τελευταίου θεωρήματος του Fermat, στηριζόμενη, για ένα βασικό της βήμα, στην δεύτερη εργασία.\nΌπως οι περισσότεροι γνωρίζετε, στην επιχειρηματολογία που παρουσιάστηκε από τον Wiles στις διαλέξεις του στο Καίμπριτζ προέκυψε ένα σοβαρό κενό – συγκεκριμένα η κατασκευή ενός συστήματος Euler.\nΈπειτα από ανεπιτυχείς προσπάθειες, ο Wiles επιχείρησε εκ νέου μια διαφορετική προσέγγιση, την οποία, αν και είχε πρωτύτερα δοκιμάσει, την είχε εγκαταλείψει προς χάριν της ιδέας του συστήματος Εuler. Μπόρεσε έτσι να ολοκληρώσει την απόδειξή του, με την υπόθεση ότι ορισμένες άλγεβρες Hecke είναι τοπικές πλήρεις τομές. Η εν λόγω ιδέα, καθώς και οι υπόλοιπες που παρουσιάστηκαν στις διαλέξεις του Καίμπριτζ, αναγράφονται στο πρώτο χειρόγραφο. Οι Taylor και Wiles εδραιώνουν την απαραίτητη ιδιότητα που διαθέτουν οι άλγεβρες Hecke από κοινού στη δεύτερη εργασία».\nΩς το 1995 οι δυο ανωτέρω εργασίες είχαν κριθεί, εγκριθεί και γίνει δεκτές για δημοσίευση. Το μυθιστόρημα του Fermat είχε φτάσει στο τέλος του, ή, ακριβέστερα, σε μια νέα αρχή.\nΉδη η απόδειξη απλοποιείται. Η νεώτερη επιχειρηματολογία του Wiles είναι συντομότερη σε έκταση και πολύ απλούστερη από την πρώτη ανολοκλήρωτη προσπάθεια. Λέγεται ότι ο αριθμοθεωρητικός του Πανεπιστημίου της Βόνης Faltings έχει ήδη απλουστεύσει κάποια τμήματά της. Το σημαντικότερο, έχουμε πλέον πρόσβαση σ’ ένα πλήθος από νέες ισχυρές τεχνικές – ειδικότερα, την ημιευσταθή περίπτωση της εικασίας του Taniyama – τις οποίες μπορούμε να εφαρμόσουμε σε άλλα ερωτήματα που αφορούν τις ελλειπτικές καμπύλες και οτιδήποτε συνδέεται με αυτές. Μια νέα δύναμη εμφανίζεται στην καρδιά της θεωρίας αριθμών.\nΔιέθετε άραγε ο Fermat μια απόδειξη του θεωρήματός του; Eίναι εντελώς απίθανο να είχε κατά νου κάτι παρόμοιο με την απόδειξη που μας παρέδωσε ο Wiles. Πολλές μαθηματικές έννοιες μεγάλης σπουδαιότητας – όπως οι ελλειπτικές καμπύλες και οι modular συναρτήσεις – ήταν άγνωστες την εποχή του Fermat. H προσέγγιση του Wiles περιλαμβάνει μεγάλο μέρος της μοντέρνας αλγεβρικής θεωρίας αριθμών και της αλγεβρικής γεωμετρίας.\nΗ οπτική γωνία του 20ου αιώνα θα ήταν εντελώς ακατανόητη για τον 19ο αιώνα, πός μάλλον για τον 17ο.\nΚάτι τέτοιο αφήνει δυο ενδεχόμενα. Είτε ο Fermat είχε κάνει λάθος, νομίζοντας πως διέθετε μιαν απόδειξη, ή η ιδέα του ήταν πολύ διαφορετική.\nΠΗΓΗ: περιοδικό QUANTUM, Μάρτιος/Απρίλιος 1997, Τόμος 4/Τεύχος 2\nΕτικέτα: Andrew Wiles, FERMAT\n← 21 κ’ 22 Απριλίου: βροχή διαττόντων αστέρων\nΖουμ στην επιφάνεια της Σελήνης →\nOne Response “Το τελευταίο θεώρημα του Fermat (2ο μέρος)” →\nκαι ειδικά το ποστ της 3-8-2013 που έχει την τελική μορφή


Tην 4η θέση, ανάμεσα σε 93 ομάδες, σε παγκόσμιο διαγωνισμό αεροδιαστημικής κατέκτησε oμάδα φοιτητών του Ε.Μ.Π.\n03 Ιουλίου 2019 Κατηγορία Το ΕΜΠ στον Κόσμο E-mail Εκτύπωση\nΜεγάλη επιτυχία για την Ελληνική ομάδα διαστημικής White Noise του Εθνικού Μετσόβιου Πολυτεχνείου (ΕΜΠ), στον ετήσιο εκπαιδευτικό διαγωνισμό προσομοίωσης πραγματικών δορυφόρων CanSat. Ο ετήσιος διαγωνισμός διοργανώθηκε στο Τέξας των Ηνωμένων Πολιτειών, στις 14-17 Ιουνίου από την American Astronautical Society (AAS) και την υποστήριξη της NASA και του Goddard Space Flight Center. Η ομάδα White Noise ήταν η πρώτη Ελληνική ομάδα που κατάφερε να πάρει το εισιτήριο συμμετοχής στα τελικά του CanSat στις ΗΠΑ, όπου συμμετέχουν κάθε χρόνο οι καλύτερες φοιτητικές ομάδες αεροδιαστημικής κορυφαίων πανεπιστημίων του κόσμου.\nΗ μελέτη, ο σχεδιασμός και η κατασκευή του μικροδορυφόρου της ομάδας White Noise για τον διαγωνισμό CanSat 2019 διήρκεσαν περίπου 10 μήνες και έγιναν με την επιστημονική και οικονομική υποστήριξη των Σχολών του ΕΜΠ και του Ερευνητικού Πανεπιστημιακού Ινστιτούτου Συστημάτων Επικοινωνιών και Υπολογιστών (ΕΠΙΣΕΥ). «Έχουμε την ευκαιρία να εφαρμόσουμε όλα όσα έχουμε μάθει στις αίθουσες διδασκαλίας και στα εργαστήρια. Πιστεύουμε στο σχεδιασμό μας και πιστεύουμε ότι είναι δυνατόν να κερδίσουμε στον διαγωνισμό», είχαν δηλώσει οι φοιτητές πριν από την αναχώρησή τους για το Τέξας.\nΟ Πρύτανης του Εθνικού Μετσόβιου Πολυτεχνείου, καθηγητής κ. Ιωάννης Γκόλιας, συνεχάρη τα μέλη της ομάδας για την σημαντική διεθνή επιστημονική τους επιτυχία, που κάνει το ΕΜΠ να αισθάνεται υπερήφανο για τους φοιτητές του και δήλωσε : «Στηρίξαμε από την πρώτη στιγμή την συμμετοχή του ΕΜΠ στον παγκόσμιο διαγωνισμό CanSat. Η διάκριση αυτή στην περιοχή της αεροδιαστημικής μας γεμίζει αισιοδοξία και αντανακλά το κορυφαίο επίπεδο σπουδών και έρευνας στο ΕΜΠ που είναι σταθερά προσανατολισμένο στην έρευνα και εκπαίδευση στην αιχμή της τεχνολογίας».\n«Είμαστε ιδιαίτερα υπερήφανοι για την κορυφαία επίδοση των φοιτητών μας και τους συγχαίρουμε. Είναι όλοι τους νέοι, ταλαντούχοι μηχανικοί με υψηλούς στόχους και όραμα που συνάδει με αυτό της ΣΗΜΜΥ. Η Σχολή μας μαζί με τις υπόλοιπες σχολές του ΕΜΠ επενδύουμε συνεχώς στο χώρο της εκπαίδευσης και έρευνας στο διάστημα», δήλωσε ο Κοσμήτορας της Σχολής Ηλεκτρολόγων Μηχανικών και Μηχανικών Υπολογιστών, Καθηγητής κ. Νεκτάριος Κοζύρης.\n«Πολλά συγχαρητήρια στην ομάδα των σπουδαστών μας για το επίτευγμα τους, που μας δίνει δύναμη να συνεχίσουμε τις προσπάθειές μας για ένα υψηλό επίπεδο σπουδών, που συνδυάζει τη θεωρία με την πράξη» δήλωσε ο Κοσμήτορας της Σχολής Μηχανολόγων Μηχανικών, Καθηγητής κ. Νικόλαος Μαρμαράς.\nΟμάδες φοιτητών πανεπιστημιακών ιδρυμάτων από όλο τον κόσμο καλούνται να σχεδιάσουν έναν εκπαιδευτικό δορυφόρο σε μέγεθος κουτιού αναψυκτικού και για αυτό τον λόγο ο διαγωνισμός ονομάζεται CanSat. Η διαδικασία συμμετοχής είναι πολύ συγκεκριμένη, απαιτητική και αποτελείται από διαφορετικά στάδια. Οι δορυφόροι που προκρίνονται στον τελικό γύρο εκτοξεύονται με πύραυλο και κατά την προσγείωσή τους εκτελούν μία προκαθορισμένη αποστολή.\nΦέτος, κύριος στόχος της αποστολής ήταν η εφαρμογή ενός συστήματος ελέγχου της καθόδου, βασισμένου σε αυτόματο γυροσκόπιογια την ασφαλή είσοδο του δορυφόρου στην ατμόσφαιρα. Το σύστημα είχε έναν ρότορα ελεύθερης περιστροφής σχεδιασμένο ώστε να παρέχει ένα ρυθμό καθόδου σύμφωνα με τις απαιτήσεις του διαγωνισμού, εξασφαλίζοντας ταυτόχρονα τη μέγιστη σταθερότητα. Διέθετε επίσης 3 ενεργά πτερύγια ελέγχου που παρέχουν επιπλέον σταθερότητα και εξασφαλίζουν ότι ο δορυφόρος θα διατηρεί σταθερό προσανατολισμό κατά τη διάρκεια της καθόδου. Για να επιτευχθεί αυτό, ο δορυφόρος είχε ενσωματωμένες 2 ηλεκτρονικές πλακέτες με αισθητήρες και chips. Τέλος, στο κατώτερο μέρος του δορυφόρου, τοποθετήθηκε ένα σύστημα προσγείωσης για να απορροφήσει τον κραδασμό και να προστατεύσει όλα τα υποσυστήματα κατά τη διάρκεια της προσγείωσης.


Ο ρόλος των παιδικών βιωμάτων στην εξέλιξη της προσωπικότητάς μας - www.kidsgo.com.cy | KidsGo TeensGo ParentsGo\nΟ ρόλος των παιδικών βιωμάτων στην εξέλιξη της προσωπικότητάς μας\nΗμερομηνία δημοσίευσης άρθρου: Απριλίου 27, 2016 Συγγραφέας: KidsGo Κατηγορία: Ψυχολογία\nΌλοι μας, σαν παιδιά, πήραμε το μήνυμα από το οικογενειακό και κοινωνικό μας περιβάλλον ότι δεν είμαστε εντάξει έτσι όπως είμαστε. Το μήνυμα αυτό, το λαμβάναμε είτε λεκτικά είτε ενεργειακά με διαφορετικούς τρόπους. Κάποιους από εμάς μας αμέλησαν, μας παράτησαν ή μας έκαναν να αισθανθούμε ανεπιθύμητοι.\nΟι γονείς μας, θεωρούσαν ότι μας εκπαίδευαν με αγάπη και εν μέρει είναι αλήθεια, αλλά αυτή η αγάπη βασιζόταν σε έναν απλό κανόνα: «Σε αγαπάω, αν…». Όποια και να ήταν η κατάσταση στην οικογένεια μας, όλοι πιστεύαμε ότι έπρεπε να φερόμαστε με ένα συγκεκριμένο τρόπο και έτσι υιοθετήσαμε έναν ρόλο, για να μας αγαπάνε και να ανήκουμε στο οικογενειακό σύστημα.\nΚάποιοι μεγαλώσαμε γρήγορα, γίναμε υπερβολικά υπεύθυνοι και θέσαμε πολύ ψηλούς στόχους, που για να τους πετύχουμε περιορίσαμε τις φυσικές, παιδικές μας ανάγκες για παιχνίδι και χαρά. Άλλοι γίναμε υποχωρητικοί, συμβιβαστικοί, λέγοντας πάντα «ναι», χωρίς απαραίτητα να το εννοούμε.\nΚάποιοι ταυτιστήκαμε με έναν αρνητικό ρόλο, γίναμε τα μαύρα πρόβατα της οικογένειας, οι επαναστάτες. Λέγοντας πάντα «όχι», εγκλωβιστήκαμε μέσα σε αυτόν το ρόλο και ζούμε τη ζωή μέσα σε μια αναίτια αντίδραση. Άλλοι πάλι, αποσυρθήκαμε σε ένα ρομαντικό, ευφάνταστο κόσμο και γίναμε απόντες από την ίδια μας τη ζωή. Τέλος, κάποιοι ταυτιστήκαμε με τους ρόλους των γονιών μας και γίναμε επικριτικοί ή κατηγορηματικοί απέναντι στα ίδια τα παιδιά μας.\nΠαρότι υιοθετήσαμε αυτούς τους ρόλους με επιτυχία, αναγκαστήκαμε να αποκοπούμε από τον εαυτό μας. Και αυτή η αποκοπή δεν έγινε χωρίς πόνο. Βαθιά μέσα μας, το εσωτερικό μας παιδί πληγώθηκε πολύ από αυτή την «εκπαίδευση», κυρίως γιατί δεν μας δέχτηκαν και δεν μας αγάπησαν για αυτό που είμαστε.\nΚαι το αποτέλεσμα; Οι ερωτικές μας ιστορίες και οι στενές φιλίες μας γίνονται πολύπλοκες και συχνά πιο δύσκολες, όταν ερχόμαστε πιο κοντά με τους άλλους.\nΝομίζουμε ότι ξέρουμε ν αγαπάμε και κατηγορούμε τους άλλους για όσα μας συμβαίνουν… Ωστόσο, η αλήθεια είναι ότι ο τρόπος που βλέπουμε τον εαυτό μας και τους άλλους εξαρτάται από το πώς μάθαμε την αγάπη όταν είμαστε παιδιά.\nΤο τώρα μας, έχει άμεση σχέση με το πριν και φυσικά με το μετά.\nΕρχόμαστε πολύ κοντά συναισθηματικά με κάποιον, στην ουσία όμως δεν μπορούμε να σταθεροποιήσουμε αυτή την επαφή, γιατί δεν υπάρχει η σωστή εμπιστοσύνη στον εαυτό μας. Εύκολα πληγωνόμαστε, νιώθουμε άδειοι κ συχνά αδικημένοι (πάντα οι άλλοι φταίνε).\nΕν κατακλείδι, ποτέ δεν είναι αργά εάν και εφόσον το θέλουμε αλλά κυρίως αν έχουμε καταλάβει την αδυναμία επαφής και συναναστροφής με τον κοινωνικό, επαγγελματικό και συναισθηματικό μας περίγυρο να βελτιωθούμε. Πρωτίστως για εμάς τους ίδιους.\nΗ αλλαγή πάντα φέρνει τη μεταμόρφωση και η δεύτερη με τη σειρά της τη βεβαιότητα ότι καταφέραμε εκείνο που θέλουμε.\nΝα αγαπήσουμε εμάς!\nΜην ξεχνάμε Ποτέ ότι: «Όποιος έχει μέσα του ένα γιατί, μπορεί ν’ αντέξει το κάθε πώς….» ΝΙΤΣΕ


Η Ουκρανία παραδίδεται σε μολυσματικές ασθένειες | Le Monde diplomatique - Ελληνική έκδοση\n05. Μάιος, 2016, Ευρώπη, Κοινωνία, Οικονομία, Πολιτική, Ρεπορτάζ\nΚάτια Αντωνιάδη (μετάφραση)\nΠαρά τις υποσχέσεις της νέας εξουσίας, η διαφθορά εξακολουθεί να μαστίζει την Ουκρανία, δύο χρόνια μετά την εξέγερση του Μαϊντάν (πλατεία Ανεξαρτησίας). Στον τομέα της υγείας, το δημόσιο χρήμα δυσκολεύεται να φτάσει στους ασθενείς. Η κατάσταση του συστήματος υγείας, καταβεβλημένου από τα χρόνια της οικονομικής φθοράς, επιδεινώθηκε από τον πόλεμο, όπως αποδεικνύεται από την αναβίωση των μολυσματικών ασθενειών. «Δημόσια υγεία; Δεν ήταν ποτέ προτεραιότητα στην Ουκρανία. Ποτέ δεν αντιληφθήκαμε ισχυρή πολιτική βούληση για την ευημερία του πληθυσμού. Έτσι, όταν πρόκειται για ασθένειες που θεωρούνται ”κοινωνικά επικίνδυνες“, όπως ο ιός HIV-AIDS και η φυματίωση, μπορώ να σας διαβεβαιώσω ότι το έργο μας δεν είναι εύκολο…». Στο πρόσωπο της Σβετλάνα Μόροζ σχηματίζεται ένα πικρό χαμόγελο, από εκείνα που αποτελούν ασπίδα απέναντι στις αντιξοότητες. Σωριασμένη σε έναν καναπέ με ξεθωριασμένα λουλούδια του τοπικού παραρτήματος του Συλλόγου Noviy Den («νέα ημέρα» στα ρωσικά), μεταξύ σωρών κιτρινισμένων εγγράφων και κουτιών προφυλακτικών, η νεαρή γυναίκα φαίνεται χαμένη. Στο Κραματόρσκ, στο τμήμα του Ντονμπάς που βρίσκεται υπό Ουκρανικό έλεγχο, το Noviy Den προσφέρει κοινωνική και νομική υποστήριξη σε καμιά πεντακοσαριά άτομα με HIV (1), φυματίωση και άλλες μολυσματικές ασθένειες. Στο παράθυρο, ένα κίτρινο τετράγωνο από ύφασμα αναγράφει τα ονόματα των ασθενών που πέθαναν. Το 2015 το AIDS κόστισε 29 άτομα στο Κραματόρσκ. «Το πιο απογοητευτικό είναι ότι υπάρχουν τα εργαλεία για να διαγνωστούν σωστά οι άνθρωποι με τον ιό HIV ή της φυματίωσης, να λάβουν μια καλή θεραπεία και να ζήσουν μια φυσιολογική ζωή», αναστενάζει η κυρία Μόροζ. «Αλλά στην Ουκρανία δεν είμαστε καθόλου σε θέση να εξασφαλίσουμε μια αξιοπρεπή ύπαρξη για τους περισσότερους ασθενείς. Το ιατρικό σύστημα είναι άκαμπτο, ακατάλληλο, ευνοεί τις διακρίσεις και είναι διεφθαρμένο. Και ο πόλεμος δεν έλυσε κανένα πρόβλημα». Το κτίριο που στεγάζεται το Noviy Den δεν υπέφερε υλικές ζημιές από τη σύγκρουση που ξέσκισε την περιοχή από την άνοιξη του 2014. Στο Κραματόρσκ, πρώην κέντρο του βιομηχανικού συγκροτήματος του Ντονμπάς, που πέρασε υπό τον έλεγχο των ένοπλων αυτονομιστικών ομάδων μεταξύ Απριλίου και Ιουλίου 2014, ζουν σε ρυθμούς σποραδικών συγκρούσεων κατά μήκος της πρώτης γραμμής, εξήντα χιλιόμετρα προς τα νότια. Οι δραστηριότητες του συλλόγου, όπως το σύστημα υγείας, έχουν διαταραχθεί από τη διαίρεση της περιοχής. Μόνο στην «ομπλάστ» (περιφέρεια) του Ντόνετσκ, περίπου 28.000 άνθρωποι ήταν φορείς του ιού HIV πριν από τον πόλεμο, πολλοί από αυτούς ταυτόχρονα με τον ιό της φυματίωσης. Υπολογίζεται ότι τουλάχιστον 10.000 από αυτούς εξακολουθούν να ζουν στα εδάφη των αυτοαποκαλούμενων δημοκρατιών του Ντόνετσκ (RPD) και του Λουγκάνσκ (RPL). [caption id="attachment_1353" align="aligncenter" width="3998"] (κλικ για μεγέθυνση) Με την παραγωγή πλούτου το 2015 να είναι σχεδόν κατά το ήμισυ μειωμένη σε σχέση με το 1989, η υποβάθμιση της ουκρανικής οικονομίας δεν είναι χωρίς συνέπειες για την κατάσταση της υγείας. Το προσδόκιμο ζωής για τους άνδρες παραμένει στο επίπεδο της δεκαετίας του 1960, καθώς η χώρα συνδυάζει υψηλό επιπολασμό τόσο του ιού HIV όσο και της φυματίωσης, μιας ασθένειας που εκλείπει στην Κεντρική Ευρώπη ή τη Σκανδιναβία. Κληρονομιά της σοβιετικής εποχής, το ιατρικό προσωπικό είναι πολυάριθμο, αλλά η ποιότητα της περίθαλψης και της προσβασιμότητας υποβαθμίζεται από τη μείωση των δημόσιων δαπανών για την υγεία.[/caption] Η θεραπεία τους είναι προς το παρόν εξασφαλισμένη, καθώς «τα Ηνωμένα Έθνη, οι Γιατροί Χωρίς Σύνορα, ο Ερυθρός Σταυρός και άλλοι διεθνείς οργανισμοί ανταποκρίθηκαν από την αρχή του πολέμου, εξασφαλίζοντας τη συνεχή προμήθεια φαρμάκων σε όλο αυτό που ονομάζεται ”ανεξέλεγκτη ζώνη”, λέει η Όλγα Πονομάρεβα, μιλώντας πίσω από την κούπα με το τσάι της. Η επικεφαλής του προγράμματος θεραπείας υποκατάστασης για τοξικομανείς του Noviy Den, ωστόσο, υπογραμμίζει την ευπάθεια του συστήματος υγείας στο Ντονμπάς, όπου ο κίνδυνος παραμένει «να κλιμακωθεί η κατάσταση με την εξάντληση του αποθέματος των διαθέσιμων φαρμάκων». Ανάπτυξη του στρατού και άνοδος της πορνείας Η κατάσταση έκτακτης ανάγκης για την υγεία δεν αφορά μόνο τις ζώνες των συγκρούσεων. Στα εδάφη που βρίσκονται υπό τον έλεγχο της κυβέρνησης, οι Αρχές άργησαν να αντιδράσουν. Στις πιο σφοδρές μάχες, οι υπεύθυνοι του συλλόγου πρέπει ακόμα να περάσουν την πρώτη γραμμή για να προμηθευτούν φάρμακα ή να μεταφέρουν δείγματα αίματος στο κέντρο αναφοράς τους, που βρίσκεται στο Ντόνετσκ. Τέλος, για την κ. Μορόζ, ο πόλεμος απλά «αποκαλύπτει με ακόμα πιο βάναυσο τρόπο τις αδυναμίες του ουκρανικού κράτους». Χάρις στη διεθνή χρηματοδότηση, το Noviy Den παρέχει δωρεάν γρήγορα τεστ για τον HIV. «Στα νοσοκομεία επίσης, τα εκτεταμένα τεστ ήταν δωρεάν πριν από τον πόλεμο. Σήμερα κοστίζουν 120 γρίβνα (περίπου 4 ευρώ), επειδή δεν υπάρχουν αρκετά», αναστενάζει η Ιρίνα Λέχοβιτς, που ζει με τον ιό HIV από το 2011. Ζούμε εδώ με 1.000, 1.500 γρίβνα (μεταξύ 35 και 50 ευρώ το μήνα). «Οι περισσότεροι ασθενείς, επομένως, αρκούνται στα τεστ που παρέχουν οι σύλλογοι». Ενόσω μιλά, η κ. Λέχοβιτς περπατά μέσα από έρημες περιοχές, ανάμεσα σε ζοφερές πολυκατοικίες, προς το νοσοκομείο Νο. 2 του Κραματόρσκ. «Οι δημόσιοι φορείς έχουν το μονοπώλιο στη διανομή της αντιρετροϊκής θεραπείας. Έτσι πρέπει να πηγαίνουμε εκεί τακτικά. Αλλά οι περισσότεροι από τους γνωστούς μου δεν εμπιστεύονται τους γιατρούς και προτιμούν το Noviy Den ή άλλες οργανώσεις». Μια επίμονη διαφθορά μαστίζει το σύστημα υγείας –όπως και άλλους τομείς– και πλήττει πολλούς αναξιοπαθούντες ασθενείς. Επιπλέον, οι ασθενείς του ιού HIV και της φυματίωσης βιώνουν τακτικά διακρίσεις από κακώς εκπαιδευμένο για τα θέματα αυτά νοσηλευτικό προσωπικό. Περιπτώσεις προσβολών, αυθαίρετου εγκλεισμού ή καμιά φορά άρνησης παροχής βοήθειας σε φτωχούς και απείθαρχους ασθενείς αναφέρονται συχνά στα ουκρανικά μέσα ενημέρωσης. «Αυτό συνέβαινε ήδη πριν από τον πόλεμο, λέει η κ. Λέχοβιτς. Με δεδομένο τον τρόπο που η πολιτεία μάς έχει παραμελήσει, δεν υπάρχει περίπτωση να προσπεράσουμε τους συλλόγους…». Η μετακίνηση των ιδιαίτερα ευάλωτων ομάδων του πληθυσμού, που εγκαταλείπουν τις περιοχές των συγκρούσεων στην Ουκρανία και πέρα απ’ αυτή (2), δημιουργούν φόβους για μια υγειονομική κρίση. «Αυτό, σε συνδυασμό με την μαζική εγκατάσταση των στρατιωτικών και τη συνακόλουθη αύξηση της πορνείας, μπορεί να οδηγήσει σε έκρηξη των επιδημιών», λέει η Μορόζ με εκπληκτική ηρεμία. «Έχουμε ήδη διαγνώσει κρούσματα φυματίωσης σε ορισμένους στρατιώτες», επιβεβαιώνει η γιατρός Ιλένα Μπέρεγκα, επικεφαλής επιδημιολόγος του νοσοκομείου Νο. 2 του Κραματόρσκ, η οποία εκφράζει επίσης τη λύπη της: «Στο στρατό των ΗΠΑ διανέμουν προφυλακτικά. Αλλά όχι στον ουκρανικό στρατό». Ενώ στη Γαλλία, για παράδειγμα, ο αριθμός των νέων μολύνσεων που ανιχνεύθηκαν μειώθηκε σημαντικά στη δεκαετία του 2000 (3), η Ουκρανία είναι η μόνη χώρα στην Ευρώπη, μαζί με τη Ρωσία, όπου τα κρούσματα αυξάνονται χρόνο με το χρόνο. Τον Οκτώβριο του 2015 είχαμε επισήμως 240.000 οροθετικά άτομα (4). Ωστόσο, σύμφωνα με τον Παγκόσμιο Οργανισμό Υγείας (ΠΟΥ), περίπου 400.000 άνθρωποι ζουν με τον ιό HIV, δύο φορές περισσότερο από τις περιπτώσεις που δηλώθηκαν. Ταυτόχρονα, ενώ η φυματίωση θεωρείται ότι έχει εξαλειφθεί στις περισσότερες ευρωπαϊκές χώρες, πλήττει τουλάχιστον 49.400 Ουκρανούς. Μια ανησυχητική κατάσταση που εν μέρει εξηγείται από την κατάρρευση του συστήματος υγείας που χρονολογείται από την εποχή της Σοβιετικής Ένωσης. Αποτελεσματικό στην καταπολέμηση των μολυσματικών ασθενειών –αν και μάλλον αποτυχημένο στη φροντίδα των χρόνιων ασθενειών– γνώρισε το 1991 μια σοβαρή κρίση στη δημόσια χρηματοδότηση του. Το 2000, σύμφωνα με την Παγκόσμια Τράπεζα, η Ουκρανία δεν διέθετε για την υγεία περισσότερο από το 2,9% του ΑΕΠ της, περίπου τα μισά από τα πρότυπα που ορίζει ο ΠΟΥ. Χαράχτηκαν έντονες ανισότητες στην πρόσβαση στην υγειονομική περίθαλψη. Ένα φαινόμενο που επιδεινώνεται από τη μικρή έως την πιο μεγάλη περίπτωση διαφθοράς, από τις απαιτήσεις κάτω από το τραπέζι των υποαμειβόμενων γιατρών του δημοσίου συστήματος. Αποτέλεσμα: μετά την ανεξαρτησία, το προσδόκιμο ζωής μειώθηκε κατά τρία χρόνια, από τα 70 χρόνια το 1990 στα 67 το 2003, πριν αυξηθεί σε 71,2 χρόνια το 2013. Για τους άνδρες παραμένει λιγότερο από έντεκα χρόνια από το μέσο όρο της Ευρωπαϊκής Ένωσης. Ως εκ τούτου, η σύγχρονη Ουκρανία αντιμετωπίζει σημαντικές υγειονομικές και επιδημιολογικές προκλήσεις πολύ πριν από τον πόλεμο του Ντονμπάς. Οι σύλλογοι θεωρούνται πιο αποτελεσματικοί από το κράτος «Η σταθερή αύξηση του αριθμού των οροθετικών είναι επίσης αποτέλεσμα μιας πιο συστηματικής διάγνωσης», εξηγεί, από το Κίεβο, η Χάνα Ουσάτα. Συντονίστρια του προγράμματος πρόληψης του HIV-AIDS για την οργάνωση Health Focus GmbH, διαπιστώνει μια κάποια αύξηση της ευαισθητοποίησης των ενδιαφερόμενων φορέων της δημόσιας υγείας και μια «βελτίωση της θεραπευτικής προσέγγισης της επιδημιολογικής κατάστασης». Αλλά, «μόνο το 30% των ασθενών που χρειάζονται αντιρετροϊκά φάρμακα καλύπτονται», παραδέχεται η Ναρμίνα Στριχένετς, υπεύθυνη δημοσίων σχέσεων στο Κέντρο Ελέγχου Κοινωνικά Επικίνδυνων ασθενειών (UCDC), της ειδικής υπηρεσίας της Πολιτείας για την εποπτεία της επιδημιολογικής κατάστασης. Και προσθέτει: «Πρέπει να θυμόμαστε ότι το 2006 μόνο 3.400 ασθενείς έλαβαν θεραπεία. Η πρόοδος είναι σημαντική». Αυτά τα πενιχρά αποτελέσματα, και η αδυναμία να περιοριστεί η επιδημία, είναι απαράδεκτα, στον βαθμό που η χώρα είναι μία από τους βασικούς αποδέκτες των επιχορηγήσεων του Παγκόσμιου Ταμείου για την καταπολέμηση του AIDS, της φυματίωσης και της ελονοσίας. Από το 2003 έχουν διατεθεί περισσότερα από 463 εκατομμύρια δολάρια για την Ουκρανία, 358,5 εκ των οποίων για τον αγώνα κατά του HIV-AIDS. «Η Ουκρανία υποφέρει από την αφάνταστα βαριά γραφειοκρατία και από την έλλειψη πολιτικής βούλησης, που δεν της επιτρέπουν να αντιμετωπίσει σωστά τα προβλήματα της δημόσιας υγείας», λέει ο δρ. Μισέλ Καζάτσκιν, ειδικός απεσταλμένος του Οργανισμού Ηνωμένων Εθνών για το HIV-AIDS στην Ανατολική Ευρώπη και την Κεντρική Ασία. Σημειωτέον ότι δύο Μη Κυβερνητικές Οργανώσεις, που θεωρούνται πιο διαφανείς και πιο αποτελεσματικές από το Ukrainian Center for Socially Dangerous Disease Control (UCDC), διαχειρίζονται το μεγαλύτερο μέρος των επιχορηγήσεων του Παγκόσμιου Ταμείου: η Ουκρανική Συμμαχία και το Δίκτυο των ανθρώπων που ζουν με τον ιό HIV. Ένας από τους πιο διεφθαρμένους τομείς στη χώρα Οι ιδέες της αλληλεγγύης και του εκσυγχρονισμού του κράτους βρίσκονταν στο επίκεντρο της «επανάστασης της αξιοπρέπειας», η οποία είχε ως αποτέλεσμα τον Φεβρουάριο του 2014 την ανατροπή του αυταρχικού προέδρου Βίκτορ Γιανούκοβιτς. Για την αντιμετώπιση της ενδημικής διαφθοράς που χτυπά το σύστημα περίθαλψης, το μεταρρυθμιστικό κίνημα, που ξεκίνησε από την εκτελεστική εξουσία των προεδρικών και βουλευτικών εκλογών του 2014, προτείνει, κλασικά, τον εξορθολογισμό της διαχείρισης της δημόσιας υγείας. «Ο τομέας αυτός αντιπροσωπεύει το 4% του ΑΕΠ, το οποίο είναι πολύ κοντά σε χωρών όπως το Ισραήλ και η Πολωνία. Τα αποτελέσματα, όμως, εξακολουθούν να είναι πολύ διαφορετικά», λέει ο Αλεξάντερ Κβιτασβίλι. Υπουργός Υγείας από το Δεκέμβριο του 2004 έως τον Απρίλιο του 2016, κατείχε παρόμοιες αρμοδιότητες στην Γεωργία μεταξύ 2008 και 2010 και οδήγησε στη μεταρρύθμιση της δημόσιας υγείας, την οποία ήθελε να αναπαράξει στην Ουκρανία. «Όπως και να ’χει, αυτά είναι απλές έννοιες: η εξασφάλιση της αυτονομίας των νοσοκομείων, η ενθάρρυνση μεγαλύτερης συμμετοχής του προσωπικού στη διαχείρισή τους ή αλλαγή του συστήματος αξιολόγησης των αναγκών». Γι’ αυτόν τον φιλελεύθερο μεταρρυθμιστή, το τελευταίο σημείο είναι ζωτικής σημασίας. «Στην Ουκρανία έχουμε εννέα κρεβάτια ανά χίλιους κατοίκους. Μόνο το 30% αυτών, κατά μέσο όρο, χρησιμοποιούνται. Στη Σουηδία, μια ακόμη πιο κοινωνική χώρα, είναι 2,7 κρεβάτια ανά χίλιους κατοίκους. Η μέση διάρκεια παραμονής στο νοσοκομείο είναι 13 ημέρες στην Ουκρανία, ενώ στη Σουηδία πέντε». Είναι αυτό το «εντελώς δυσλειτουργικό» σύστημα που ο Κβιτασβίλι προόριζε να αλλάξει μέσω ενός σχεδίου μεταρρύθμισης που η ομάδα του δημιούργησε την άνοιξη του 2015. Η Παγκόσμια Τράπεζα υποστήριξε την πρωτοβουλία με ένα δάνειο 215 εκατομμυρίων δολαρίων. Εντούτοις, από την άνοιξη του 2015 το πακέτο της νομοθεσίας για τη δημόσια υγεία έχει κολλήσει στην Ράντα, το κοινοβούλιο της χώρας. «Το σχέδιο μεταρρύθμισης έχει θετικά σημεία. Αλλά αμφισβητείται, διότι προβλέπει κλείσιμο νοσοκομείων και ιδιωτικοποιήσεις. Έχουμε ήδη δει στην περίπτωση της Γεωργίας ότι αυτό οδήγησε σε μια ιατρική δύο ταχυτήτων», σχολιάζει ο κ. Καζάτσκιν. Κι έχει αιτιολογία: στην Γεωργία όπου ευνοείται η ιδιωτική ασφάλιση, τα νοικοκυριά ξοδεύουν σχεδόν το 80% των δαπανών για την υγεία τους. Αυτές αποτελούνται κυρίως από αγορές φαρμάκων, καθώς οι Γεωργιανοί, που δεν καλύπτονται πλήρως από το σύστημα, καταφεύγουν όλο και περισσότερο στην αυτοθεραπεία (5). «Η μεταρρύθμιση δεν μπλοκαρίστηκε μόνο εξαιτίας του περιεχομένου της. Το σύστημα υγείας ήταν ανέκαθεν ένα από τα πιο διεφθαρμένα της χώρας. Σύμφωνα με τις υπηρεσίες ασφαλείας της Ουκρανίας, το 40% των κονδυλίων για τις δημόσιες δαπάνες εξαφανίζονται κάτω από το τραπέζι, περίπου 50 εκατομμύρια δολάρια ετησίως. Πολλοί δεν θέλουν να αλλάξει αυτό», διαβεβαιώνει η Όλγα Στεφανίτσινα, διευθύντρια του ιδρύματος Ασθενείς της Ουκρανίας. «Το βασικό πρόβλημα ήταν ότι ο Κβιτασβίλι δεν επεδίωξε να αντιταχθεί στα λόμπι», υποστηρίζει η κ. Στεφανίτσινα. Ο ίδιος επικαλείται ένα «περίπλοκο σύστημα», χωρίς ωστόσο να αναφέρεται σε κάποιον συγκεκριμένα. Η κ. Στεφανίτσινα, ωστόσο, δεν διστάζει να παραδώσει μια λίστα με προσωπικότητες σε όλα τα επίπεδα της δημόσιας διοίκησης, της κυβέρνησης και των πολιτικών κομμάτων. «Δεν ήταν παρά η Αλεξάνδρα Παβλένκο, η υφυπουργός Υγείας, δικηγόρος! Υπερασπίστηκε τα συμφέροντα της φαρμακευτικής εταιρείας Darnitsa και του διευθυντή της Χιλμπ Ζαγκόρι. Ο οποίος είναι σήμερα βουλευτής του μπλοκ του Πέτρο Ποροσένκο, του κόμματος του σημερινού προέδρου». Η σύγκρουση συμφερόντων δεν άφησε ανεπηρέαστες τις ΜΚΟ, τις οποίες ακόμα και το Παγκόσμιο Ταμείο χαιρέτισε για την ανεξαρτησία τους. Τον Ιούνιο του 2015, ένα σκάνδαλο που ενέπλεκε τον οικονομικό διευθυντή της Ουκρανικής Συμμαχίας ώθησε το Παγκόσμιο Ταμείο να αναλάβει δράση ενάντια στον σύλλογο. Αντιμέτωποι με αυτό το «περίπλοκο σύστημα» και τις αβεβαιότητες γύρω από τη μεταρρύθμιση της δημόσιας υγείας, οι Ασθενείς της Ουκρανίας και άλλες οργανώσεις εργάζονται για τον τερματισμό της διαφθοράς. Εργάζονται για να σπάσουν το μονοπώλιο των φαρμακευτικών βιομηχανιών και να επιτραπεί η αγορά των γενόσημων φαρμάκων. «Με περιορισμένο προϋπολογισμό, μπορούμε να αγοράσουμε καλύτερες θεραπείες για λιγότερα χρήματα, και έτσι να καλυφθούν περισσότεροι ασθενείς», λέει ο Άιχορ Περεχίνετς. Πρώην Αναπληρωτής Εκπρόσωπος του ΠΟΥ στην Ουκρανία, είναι τώρα αναπληρωτής υπουργός Υγείας και έχει καθιερωθεί ως ο υπερασπιστής του συλλογικού συμφέροντος στο υπουργείο. «Με περιορισμένο προϋπολογισμό»: η έκφραση είναι επίκαιρη. Ενώ το υπουργείο Υγείας ζήτησε 8,1 δισεκατομμύρια γρίβνα (περίπου 300 εκατομμύρια ευρώ) για την αγορά φαρμάκων το 2016, ο κρατικός προϋπολογισμός, που εγκρίθηκε στις 25 Δεκεμβρίου 2015, δεν έδωσε περισσότερα από 3,9 δισεκατομμύρια (περίπου 145 εκατομμύρια ευρώ). «Μόνο το 25% των ασθενών με HIV και το 35% των φορέων της φυματίωσης θα μπορούν να λαμβάνουν θεραπεία!», εξηγεί η κ. Στεφανίτσινα. Ο πρώην πρωθυπουργός Αρσένι Γιατσενιούκ είχε υπερασπιστεί τον προϋπολογισμό ως «απαραίτητο για να λάβουμε οικονομική βοήθεια από το Διεθνές Νομισματικό Ταμείο». Οι αυτονομιστικές περιοχές σύντομα χωρίς φάρμακα Η βοήθεια αυτή «απαιτούσε μείωση κατά 10% του προϋπολογισμού για την υγεία», επιβεβαιώνει ο κ. Περεχίνετς. «Αλλά ήταν για να κάνει οικονομίες στα λειτουργικά έξοδα, όπως η διαχείριση των νοσοκομείων. Το Παγκόσμιο Ταμείο και το υπουργείο Οικονομικών ήθελαν να διατηρήσουν τα κονδύλια για τα φάρμακα. Αλλά η επιτροπή προϋπολογισμού στη Ράντα γέλασε κυριολεκτικά στα μούτρα μας…». Η έλλειψη ενδιαφέροντος των βουλευτών για την Υγεία είναι ακόμη πιο ηχηρό, διότι «υπάρχουν σημαντικά περιθώρια εξοικονόμησης στη δομή του προϋπολογισμού», λέει ο κ. Καζάτσκιν. Ο ειδικός απεσταλμένος του ΟΗΕ ανησυχεί κυρίως για δύο προθεσμίες. Κατ’ αρχάς, με την αναπόφευκτη εξάντληση, μέχρι τον Αύγουστο του 2016, των αντι-HIV θεραπειών, των φαρμάκων κατά της φυματίωσης και άλλων στις περιοχές των αυτονομιστών, γεγονός που υποδηλώνει μια «επιδημιολογική καταστροφή, αν δεν γίνει κάτι τώρα». Στη συνέχεια, η προγραμματισμένη διακοπή, από σήμερα έως το 2017-2018, της οικονομικής στήριξης του Παγκόσμιου Ταμείου, που θα εγκριθεί σε προσεχή συνεδρίαση του Διοικητικού Συμβουλίου. «Κανείς δεν μπορεί να κατανοήσει την απόφαση αυτή, αλλά είναι ένα πλήγμα, ειδικά στην τρέχουσα συγκυρία», επιβεβαιώνει κα. Στεφανίτσινα. «Το κράτος δεν αναλαμβάνει τις ευθύνες του, ακόμη και με τη βοήθεια του Παγκόσμιου Ταμείου. Και χωρίς αυτήν πια… Δεν θέλω καν να σκεφτώ ποια θα μπορούσε να είναι η επιδημιολογική κατάσταση από τη στιγμή που θα αφεθούμε στη μοίρα μας». 1. Ο ιός HIV προκαλεί καταστροφή των κυττάρων του ανοσοποιητικού συστήματος, που μπορεί να οδηγήσει σε σύνδρομο επίκτητης ανοσοανεπάρκειας (AIDS). 2. Η Ύπατη Αρμοστεία των Ηνωμένων Εθνών για τους Πρόσφυγες εκτιμά ότι υπάρχουν 1,1 εκατομμύρια εκτοπισμένοι. Άλλες εκτιμήσεις μιλούν για 3 εκατομμύρια. 3. Ινστιτούτο Υγείας, 2015. Από το 2011, οι νέες μολύνσεις που ανιχνεύονται στη Γαλλία έχουν και πάλι ελαφρώς ανοδική τάση. 4. Από το 1987, σχεδόν 277.500 άνθρωποι διαγνώστηκαν θετικοί στον ιό HIV. Περισσότεροι από 37.500 έχασαν τη ζωή τους από την ασθένεια, σύμφωνα με το Κέντρο ελέγχου κοινωνικά επικίνδυνων ασθενειών (http://ucdc.gov.ua). 5. Tobias Hauschild και Esmé Berkhout , «Μεταρρύθμιση του συστήματος Υγείας στη Γεωργία», Oxfam International, Οξφόρδη, 15 Ιουνίου 2009.]]>\nPrevΠροηγούμενοΠακιστάν: Μια δημοκρατία υπό αυστηρή επίβλεψη\nΕπόμενοΟυκρανία: Στη σκιά των ολιγαρχώνNext


Η επέτειος του "ΟΧΙ" στο Λεωνίδιο (εικόνες+βίντεο) | Leonidion.gr\nΑρχική σελίδα 28η Οκτωβρίου Εκδηλώσεις Επικαιρότητα Λεωνίδιο Νότια Κυνουρία Video Η επέτειος του "ΟΧΙ" στο Λεωνίδιο (εικόνες+βίντεο)\nΗ επέτειος του "ΟΧΙ" στο Λεωνίδιο (εικόνες+βίντεο)\nΜε κάθε επισημότητα εορτάστηκε και φέτος η επέτειος του ΟΧΙ στο Λεωνίδιο.\nΤην παραμονή της 28ης Οκτωβρίου οι μαθητές των σχολείων της α΄/θμιας και β΄/θμιας εκπαίδευσης συγκεντρώθηκαν στο Ηρώο των Πεσόντων με τις σημαίες και τους εκπαιδευτικούς τους και κατέθεσαν στεφάνια, ενώ οι μικρότεροι μαθητές απήγγειλαν ποιήματα. Στη συνέχεια έψαλλαν τον Εθνικό Ύμνο και ξεκίνησε η δοκιμαστική παρέλαση.\nΑνήμερα της Εθνικής Επετείου τελεστηκε Θεία λειτουργία και δοξολογία στον Ιερό Μητροπολιτικό Ναό όπου και χοροστάτησαν οι Ιερείς της πόλης και εκφωνήθηκε ο Πανηγυρικός της ημέρας από τον εκπαιδευτικό της α΄/θμιας εκπαίδευσης, κ. Βασίλειο Αυγέρη.\nΣτη συνέχεια στο μνημείο των Ηρώων εψάλλει επιμνημόσυνη δέηση και ακολούθησε κατάθεση στεφάνων, ομιλία του δημάρχου κ. Χαράλαμπου Λυσίκατου, σιγή ενός λεπτού στην μνήμη των Ενδόξων Νεκρών και ο Εθνικός Ύμνος. Ακολούθησε η μαθητική παρέλαση και μετά το τέλος της η καθιερωμένη δεξίωση στο Δημαρχείο.\nΣτις εορταστικές εκδηλώσεις εκτός απο τους τοπικούς άρχοντες παραβρέθηκε ο Βουλευτής Αρκαδίας κ. Οδυσσέας Κωνσταντινόπουλος και ο εκπρόσωπος τύπου της Περιφέρειας Πελοποννήσου κ. Νίκος Γιαννακόπουλος.\nΕτικέτες 28η Οκτωβρίου, Εκδηλώσεις, Επικαιρότητα, Λεωνίδιο, Νότια Κυνουρία, Video


«Κόκκινος» συναγερμός έχει σημάνει στα κατεχόμενα μετά την απόδραση κρατουμένου από τις φυλακές του ψευδοκράτους.\nΣύμφωνα με δημοσιεύματα στον τ/κ Τύπο η απόδραση έγινε το απόγευμα της Δευτέρας 8/2 γύρω στις 18:00 το απόγευμα, όταν κρατούμενος για σοβαρή υπόθεση, εκμεταλλευόμενος την είσοδο φορτηγού που μετέφερε τρόφιμα, βγήκε τρέχοντας από την πύλη.\nΠρόκειται όπως μεταδίδεται για ένα επικίνδυνο εγκληματία ο οποίος είχε συλληφθεί το 2019 στη Κερύνεια μετά από επίθεση του σε γυναίκα, από την οποία έκλεψε και χρηματικό ποσό.\nΣημειώνεται στα δημοσιεύματα, ότι η Αστυνομία τον ψάχνει παντού, ενώ φαίνεται πως τελευταία φορά θεάθηκε στην περιοχή του Δικώμου ενώ για τον εντοπισμό του βγήκε στους δρόμους και ο κατοχικός στρατός, βοηθωώντας στις έρευνες.\nΓίνεται λόγος μάλιστα για πληροφορίες από τη Ρωσία χώρα από την οποία κατάγεται ο καταζητούμενος Alexsandr Satlaev, πρώην αστυνομικός στο επάγγελμα ο οποίος είχε καταδικαστεί για 4 βιασμούς γυναικών.\nΗ ιστοσελίδα μας επικοινώνησε με αρμόδια πηγή και όπως μας αναφέρθηκε δεν υπάρχει για την ώρα αίτημα μέσω της Δικοινοτικής Επιτροπής για το έγκλημα ώστε τα στοιχεία του αλλά και η φωτογραφία του να δοθούν στη δημοσιότητα.\n'Ντου' της Αστυνομίας σε οικία ανήλικου - Έμπλεξε με αυτά που εντοπίστηκαν\nΥπόθεση διάρρηξης αποθήκης και κλοπής γυψοσανίδων ερευνά η Αστυνομία


Mε το σκορ να κινείται σε χαμηλά επίπεδα, και τις άμυνες να έχουν τον πρωτεύοντα ρόλο, η ΑΕΛ πήρε τη νίκη σήμερα το απόγευμα τη νίκη επί της Καστοριάς με σκορ 50-47, στο εξ αναβολής παιχνίδι της 1ης αγωνιστικής για το πρωτάθλημα της Β΄ Εθνικής.\nΧαρακτηριστικό του αγώνα είναι ότι κανένας παίκτης, τόσο από την πλευρά της ΑΕΛ, όσο και από την Καστοριά, δεν είχε διψήφιο αριθμό πόντων, με τη δύναμη να είναι ένα επιπλέον στοιχείο που κυριάρχησε στην αναμέτρηση.\nΟΙ «βυσσινί» πάντως πήραν από την αρχή το προβάδισμα στον αγώνα, ωστόσο στο δεύτερο ημίχρονο η Καστοριά απείλησε και πλησίασε στο σκορ, με την αναμέτρηση να κρίνεται στα τελευταία δευτερόλεπτα. Εκεί η άμυνα της ΑΕΛ έδειξε χαρακτήρα και κατάφερε να περιορίσει τους φιλοξενούμενους, παρά τις προσπάθειες που έκαναν για να στείλουν το παιχνίδι στην παράταση, ή να πάρουν ακόμη και τους δύο βαθμούς της νίκης.\nΧρυσόστομος Τρίμμης, www.thessaliatv.gr\nΕπικράτησε η ΑΕΛ με 50-47 σε βάρος της Καστοριάς added by Press Room on 23 Οκτωβρίου, 2015